Tofiq Zülfüqarov: “Qarabağda hücuma keçərkən kürəyimizi ”5-ci kolon"dan gözləməliyik" – MÜSAHİBƏ\n30 Avqust 2017 - 13:02\nArtıq ilin səkkizinci ayı başa çatmaq üzrədir və Qarabağ məsələsinin “ölü nöqtə”dən tərpədilməsi istiqamətində hər hansı addım müşahidə olunmur. Vəziyyət o dərəcədə mürəkkəbdir ki, hətta simvolik olaraq danışıqlara start verilməsi də mümkünsüz olub. Bu vəziyyət nə vəd edir, savaş perspektivi nə dərəcədə ciddidir? Situasiyanı sabiq xarici işlər naziri Tofiq Zülfüqarov “Yeni Müsavat”a müsahibəsində şərh edib.\n– Tofiq bəy, Ermənistanın baş naziri Karen Karapetyan vəd etdiyi kimi, Qarabağa, istirahətə gəlib. Faktiki olaraq Ermənistan açıq şəkildə Azərbaycana meydan oxuyur. İşğalçı ölkənin konfrontasiyaya getməkdə məqsədi nədir? Bu vəziyyət sizə nə deyir?\n– Bilirsiniz, onların tərəfindən güc nümayişi, əks halın mövcudluğundan xəbər verir. Yəni onların vəziyyəti o qədər yaxşı deyil. Ona görə də bu addımları atmalıdılar ki, ictimaiyyəti sakitləşdirsinlər. Mənə elə gəlir ki, artıq onlar bu və ya digər şəkildə fikirləşməlidirlər ki, gələcəkdə nə olacaq. Yəni bizimlə uzun müddət mübarizə aparmağa onların gücü çatacaq, yoxsa yox? Ermənistan nəyə nail olubsa, 20 il bundan qabaq nail olub. Hazırda irəliləyiş də yoxdur. Müqayisə də edəndə onların gücü bizə nisbətən daim zəifləyir, həm iqtisadi, həm hərbi, həm də siyasi baxımdan. Onlar nə bacarıblarsa, ediblər. Ancaq artıq ermənilər üçün gələcək görünmür. Bu baxımdan doğrudan da onlar seçim qarşısındadırlar. Müxtəlif resurslardan istifadə ediblər, diaspora imkanlarından və s. Onlar bu dövləti nə şəkildə yaşadacaqlar, məlum deyil.\n– Amma fakt budur ki, ermənilər Azərbaycan torpaqlarında ikinci erməni dövləti qurmağa iddialıdır…\n– Onlar iddia edə bilərlər. Amma gəlin reallıqdan danışaq. Hər halda reallıq onu göstərir ki, onların iqtisadi, demoqrafik, hərbi qüvvələri maksimal şəkildə səfərbər olunub və burada qüvvələr axırıncı nəticəni əldə etmək üçün yetərincə deyil. Əksinə, Azərbaycan tərəfi, həm ictimaiyyət, həm dövlət sonadək iradəsini ortaya qoyur ki, mən bu torpaqlardan ötrü vuruşacağam, şəhid də verməyə hazıram, ordunu da gücləndirəcəyəm. Artıq Azərbaycanın milli ideyası formalaşıb. Yəni Qarabağ məsələsi milli ideyanı formalaşdırıb. Bu baxımdan əlbəttə, onlar çox şeyləri, o cümlədən gələcəklərinin necə olacağını fikirləşirlər.\n– Elə isə Ermənistan Levon Ter-Petrosyanın təklif etdiyi şəkildə ətraf əraziləri geri qaytarmaqla Dağlıq Qarabağın yüksək status almasına niyə razılaşmır? Onları çəkindirən hansı qüvvə və ya amildir?\n– Nəzəri baxımdan desək, bu münaqişəni təşkil edən üç səviyyə görünür. Birincisi, iki dövlət arasında olan konflikt; ikincisi, Azərbaycan və erməni azlığı ilə olan konflikt; üçüncü səviyyə: Dağlıq Qarabağ bölgəsindəki erməni və Azərbaycan icmasının münaqişəsidir. Təxminən 17-20 ilə yaxındır ki, artıq ikinci və üçüncü konfliktlər görünmür. Yəni bu, iki dövlət arasında olan konfliktdir. Dünya da bunu belə qəbul edir. Vaxtilə onlar böyük səhv buraxıblar. Daha doğrusu, bu, Köçəryanın səhvi idi, özünü göstərmək, tədbirlərdə iştirak etmək üçün danışıqları öz şəxsində birləşdirib. Ermənistanın prezidenti olandan sonra bu danışıqları iki dövlət arasında aparırdı. Demək olar ki, indi artıq bu konfliktin bir növü görünür. Dünyanın rəyi bundan ibarətdir ki, bu, Ermənistan-Azərbaycan münaqişəsidir. İndi isə onlar görürlər nə Azərbaycan ictimaiyyəti, nə də digərləri inanmır ki, bu, danışıqlar yolu ilə həll olunacaq.\n– Son vaxtlar Rusiyanın Ermənistanı cəzalandıracağı barədə xəbərlər intensiv yayılır, rusiyalı ekspertlər bununla bağlı şərhlər verirlər. Bu, nə dərəcədə realdır?\n– Tarasovun və Qriqori Trofimçukun bununla bağlı şərhləri oldu. Təbii ki, onlar Rusiya marağından çıxış etmirlər. Özü də eyni vaxtda eyni fikirləri söyləyiblər. Yəni demək istəyiblər ki, gəlin bu formatı dəyişək, iki dövlət arasında konflikt yox, Dağlıq Qarabağ-Azərbaycan konflikti kimi təqdim edək, Moskva da ona vasitəçilik etsin. Bu da bir biclikdir, konfliktin mahiyyətini və təbiətini dəyişməyə xidmət edir.\n– Bəlkə burada elə Rusiyanın da maraqları var, digər separatçı rejimləri birbaşa dəstəkləmək imkanı qazandığı kimi, Dağlıq Qarabağ separatçılarını da açıq şəkildə ağuşuna almaq üçün…\n– Yox, əslinə qalsa, bu, Rusiyanın xeyrinə deyil. Necə ki, bu münaqişədə Azərbaycan Moskva tərəfindən idarə olunur, Ermənistan da eynilə idarə olunur. Əgər Ermənistanı bu konfliktdən kənarda saxlasaq, onda Moskvanın idarə etdiyi “instrument”lər azalacaq. Yəni o adamların bicliyi ondan ibarətdir ki, danışıqların Ermənistanın kənarda dayandığı şəraitdə getməsini istəyirlər. Amma Rusiya da onu buraxan deyil. Qarabağ münaqişəsi iki dövləti idarə etmək üçündür. İkincisi də problem o yerdədir ki, indi konfliktə bu səviyyədə baxılsa, Ermənistan sərbəst qalacaq. Yəni Qərbyönümlü siyasət yürüdərək deyəcək ki, mən bu münaqişəyə müdaxilə etmirəm, kənardayam. Digər tərəfdən də o bəyanata münasibət də birmənalı deyil. Onda bəs, Ermənistanın Qarabağdakı qoşunları, iqtisadiyyatı, pasportları, pulu? Bunlar hansı şəkildə həll olunacaq, Qarabağdan bütün bunları yığışdıracaqlar, ya yox? Yəni məsələnin ikinci hissəsini demirlər, sadəcə özləri üçün oyun başlayıblar.\n– Dediniz ki, Ermənistan hakimiyyəti bir sıra addımları ilə daxili ictimaiyyətin fikrini yayındırır. Amma bu da reallıqdır ki, işğal zonasında işlər görülür, Azərbaycana sanki meydan oxuyurlar. Beynəlxalq aləmin isə bütün bunlara reaksiyası yoxdur. Bunun səbəbi nədir?\n– Mən yenə o fikirdəyəm ki, güc nümayişi o halda baş verir ki, gücünün olmadığını gizlətmək istəyir. Yəni güclü olan tərəf heç vaxt gücünü nümayiş etdirməyəcək. Özü də belə bir fikir yayılıb ki, yaxşı, deyirsiniz qələbə qazanmışıq, onda bəs nə üçün Köçəryan kimilər gedib Moskvada yaşayır? İndi baş nazirin gəlib Qarabağda dincəlməsi də təbliğati addımdır, cəmiyyətdə olan fikirləri qabaqlamaq istəyirlər. Yoxsa deyilir ki, milləti bu boyda davaya atmışınız, ancaq şey-şüylərinizi yığışdırıb başqa yerlərdə yaşayırsınız, biz də qalmışıq odun içində. Mənə elə gəlir ki, Karapetyanın əsas məqsədi və istəyi bundan ibarət olub və nümayişkaranə şəkildə Qarabağa gəlib.\n– Müqayisə edəndə qüvvələr nisbəti necədir?\n– Ümumiyyətlə, biz bilməliyik ki, həm müdafiə, həm də iqtisadi baxımdan Ermənistan çox zəifdir. Aprel döyüşləri bizə bir şeyi göstərdi. Biz başa düşməliyik ki, cəbhə xəttində dayaq mövqelər var. Ancaq bu mövqelər tağım səviyyəsindədir və demək olmaz ki, orada güclü bir qüvvə yerləşib. İkincisi, relyefə baxanda biz başa düşməliyik ki, Dağlıq Qarabağın 3-4 nöqtəsi əhəmiyyət kəsb edir. Yəni digər yerlərdən Dağlıq Qarabağa girmək də çətindir, bu, bəllidir. Üçüncü bir fakta da diqqət yetirmək lazımdır: artıq Ermənistana ən böyük təhlükə yaradan Naxçıvan faktorudur. Bununla əlaqədar onlar öz narahatlığını bildriməyə başlayıblar. Həm Rusiyanın ermənipərəst politoloqları, həm də ermənilər özləri başa düşüblər ki, artıq qabaqlar olmayan vəziyyət yaranıb. İndi ikinci cəbhə var, özü də bu cəbhə İrəvana çox yaxın bir məsafədədir. Yəni bu dəfə birinci Qarabağ müharibəsindən fərqli vəziyyət olacaq. Ermənilər bunu başa düşür.\n– Deyək ki, Azərbaycan ordusu Naxçıvandan 40-50 km-likdəki İrəvanın mərkəzini hədəfə aldı. Belə olan halda Rusiyanın reaksiyası necə olacaq?\n– Biz dəqiq başa düşməliyik ki, birinci müharibədə Naxçıvan faktorunu istifadə etmək mümkün deyildi, çünki müdafiə baxımından çox zəif idi. Onun kənarda qalması məntiqəuyğun idi. İndi isə ikinci mərhələ başlayandan sonra Azərbaycanın orda müdafiə imkanlarının artması çox vacib bir amildir. Hamı başa düşür ki, əgər müharibə olsa, iki dövlət arasında olacaq. Qabaqlar hərbi əməliyyatlar o bölgə ilə yekunlaşırdısa, indi bu bölgə ilə yekunlaşa bilməz. Onu da Ermənistana təcavüz kimi adlandırmaq mümkün deyil, çünki vəziyyət başqa cürdür.\nƏgər Ermənistan ərazisindən Azərbaycana hansısa zərbələr yönəlsə, deməli, cavab olaraq Azərbaycan da Ermənistana zərbələr endirəcək. Bu iki amil onu göstərir ki, bunu müttəfiqə qarşı hansısa həmlə, təcavüz adlandırmaq olmaz. Rusiyanın mövqeyi müxtəlif ola bilər. Bir şeyi qeyd etmək çox vacibdir ki, hər bir hərbi sazişdə belə bir bənd mövcuddur ki, köməyin miqdarı müzakirələrdən sonra onun təyin oluna bilər. Yəni NATO-da olduğu kimi bu məsələ 5-ci bəndə uyğun şəkildə avtomatik işləmir. Deməli, Rusiyanın müttəfiqliyi də artıq sual altındadır və Ermənistanda buna aid fikirlər mövcuddur. Necə ki, ekspertlərdən biri deyib bizim Türkiyə kimi müttəfiqimiz yoxdur. Bu baxımdan Ermənistan cəmiyyətində, siyasətində və gələcəyə baxışda fərqli yanaşmalar artır.\n– Ermənistanın son zamanlar Qərblə oynadığı oyun Rusiyanı qıcıqlandıra, qəzəbləndirə bilərmi, yoxsa bu, Kremllə razılaşdırılmış məsələdir?\n– Mən bu məsələyə bir az tənqidi yanaşıram. Bizim bəzi şərhçilər elə mövqedədirlər ki, guya ermənilərin təbiətini, satqın olduğunu Rusiyaya açmaq niyyətindədirlər. Guya bunlar satqındırlar, NATO-ya girirlər. Mən onun tərəfdarı deyiləm. Çünki Moskva tərəfindən baxanda onlar həmişə bu cür şərhlərə tənqidi yanaşırlar. Yaxşı, sən bunu görürsənsə, hesab edirsən mən görmürəm? İkincisi, heç bir şübhə yoxdur ki, Rusiya Ermənistana ciddi şəkildə nəzarət edir. Əslinə qalsa, ermənilərin heç bir seçimi yoxdur. Bu, ermənipərəst qüvvələrin oyunudur. NATO manevrlərində iştirak etmək elə bir amil deyil ki, ondan Ermənistan Rusiyanın nəzarətindən çıxıb Qərbə doğru gedir nəticəsi çıxarılsın.\n– Politoloq Eldar Namazov bir dəfə demişdi ki, Ermənistan hakimiyyəti üçün döyüşdə Qarabağı uduzmaq daha sərfəli variantdır, nəinki danışıqlar yolu ilə əraziləri azad etmək. Bu fikirlə razılaşmaq olarmı?\n– Rusiyanın hərbi bölgələrdə nəzarəti o dərəcədə güclüdür ki, doğrudan da bu torpaqları siyasi yollarla itirmək siyasətçilər üçün mümkün deyil. Ona görə belə bir ssenari qurub, hansısa torpaqları verib onun nəticəsində nəsə əldə etmək variantına hər iki tərəf meylli olar. Amma bu, təhlükəli məsələdir. Yəni hansısa rayonları alıb digər rayonlarda vəziyyəti dondurmaq ciddi məsələdir. Çünki vəziyyəti dondurarkən istisna etmirəm ki, BMT-nin hansısa qətnaməsi ola bilər. Təsəvvür edək ki, hərbi əməliyyatlar bərpa olunub, ermənilərdən hansısa ərazilər geri qaytarıldı və digər torpaqlara aid əməliyyatları dayandırmaq üçün qətnamə qəbul olunur. Bu qətnamənin icrasının təminatçıları isə fövqəldövlətlər olacaq. Təbii ki, təzə alınan xətt tamamilə beynəlxalq hüquqlar tərəfindən müdafiə olunan bir xəttə çevriləcək. Heç də ona təminat yoxdur ki, bu xətt Azərbaycanın beynəlxalq ictimaiyyət tərəfindən tanınan sərhədlər olacaq.\n– Deməli, bu vəziyyət Azərbaycan üçün də ideal həll yolu deyil. Elə isə nə etməli?\n– Qüvvələr nisbətini o hala çatdıraq ki, hərbi əməliyyatların dayanma xətti bizim sərhədlərlə eyni xətt olsun.\n– Polkovnik Şair Ramaldanov deyib ki, 1994-cü ildə Horadiz əməliyyatı zamanı 27 km irəliləməyi bacaran ordu indiki halında qısa müddətdə-5 günə torpaqları azad edə bilər və beynəlxalq güclərin reaksiyası gecikmiş olar.\n– Biz müstəqil ölkəyik. Amma bir nümunə çəkim: Finlandiya uzun müddət Sovet İttifaqının təsiri altında olub. İndi də vəziyyət onu göstərir ki, Rusiya Azərbaycandan güclüdür. Əgər biz tamamilə müstəqil olsaq və bizim hərbçilər tam müstəqil olsalar, mən istisna etmirəm ki, heç 5 gün də lazım deyil, bəlkə 3 günə bu məsələ yekunlaşar. Amma… Biz real vəziyyəti nəzərə almalıyıq. Açıq danışsaq, Azərbaycanda “5-ci kolon” mövcuddur, özü də müxtəlif ölkələrin. Bu da bir reallıqdır.\n– Dediklərinizdən belə çıxır ki, Azərbaycan təkcə təmas xəttindəki düşməndən ehtiyat etməməlidir, həm də daxildəki “5-ci kolon”dan özünü gözləməlidir, eləmi?\n– Onlar nə edə bilər?\n– Onu fikirləşmək lazımdır. Amma söhbət onların nə edəcəklərindən getmir. Onlara nə tapşıracaqlarsa, onu edəcəklər. Analiz etmək lazımdır ki, onlara tapşırıq nə olacaq.\n– Yəni hücuma keçərkən kürəyimizi gözləməliyik?\n– Hətta kürəyimizi qabaqdan daha çox gözləməliyik. Erməni bəllidir də, düşməndir, güllə atır, görürsən. Arxadan ehtiyat etməliyik. Bu, xarici siyasətə də, orduya da, digər qurumlara da aiddir…


Qabrelyanov ilk dəfə açıqladı: Anna ərinə zəng edib dedi ki, sən necə kişisən… | No Comment\n“İzvestiya” qəzetinin İdarə Heyətinin sədri Aram Qabrelyanov müharibə vaxtı Anna Akopyanla həyat yoldaşı Nikol Paşinyan arasında baş verən qalmaqaldan danışıb.\nNOCOMMENT yeniavaz-a istinadla xəbər verir ki, Qabrelyanov teleqram kanalında açıqladığı məlumatda İkinci Qarabağ Müharibəsi vaxtı Paşinyan ailəsinin bunkerdə yaşadığı hadisəni danışıb. O bildirib ki, yeraltı bunkerdə Anna Akopyan və qızlarını tam silahlanmış 10 döyüşçü qoruyurdu:\n“Digər 10 nəfər Paşinyanın oğlunu qoruyurdu. Daha sonra həmin yerə general Movses Akopyan gəldi. Anna Akopyan oradakı generalları bir neçə dəfə açıq şəkildə təhqir etmiş, hətta ordunu necə idarə etmələrini öyrətməyə çalışmışdı. Movses Akopyan buna dözə bilmədi və çox kobud şəkildə Annaya – “burada olduqca gizli bir hərbi əməliyyat müzakirə olunur, təcili bunkeri tərk edin”, – deyə əmr verir. Anna Akopyan isə həmin vaxt sərxoş vəziyyətdə idi. Nikol Paşinyana zəng edib təhqir etməyə başladı. O – “sən necə kişisən ki, arvadını hansısa general təhqir edir”, – deyə qışqırdı”.\nJurnalist bildirir ki, bundan sonra Paşinyan Araik Arutyunyana zəng edib general Movses Akopyanı həbs etməsini istəyib: “O vaxt Araik Arutyunyan Paşinyanın əmrini yerinə yetirməkdən imtina etdi. Təhlükəsizlik xidmətinin rəhbəri Paşinaya zəng edib generalın həbs olunması əmrini yerinə yetirməyin mümkün olmadığını bildirdi. Paşinyan isə həmin gənc təhlükəsizlik xidmətinin əməkdaşına – “kişi deyilsən”, – deyə qışqırdı”.\nQeyd edək ki, bundan sonra Movses Akopyan istefa vermiş və mətbuat konfranası keçirərək, ordu barədə qalmaqallı açıqlamalar vermişdi.\nPaşinyan: Qarabağla bağlı razılaşmaları yerinə yetirməyə hazırıq\nKöçəryanın Paşinyana qarşı iddiası əsasında məhkəmə başlayıb\n09 may - 09:48189\n07 may - 21:283937


Son illərdə müsəlman ölkələrində baş verən ictimai iğtişaşlar Hz. Mehdinin (ə.s) çıxış əlamətlərindəndir - Elmi Dini Gözəl Məqalələr (Harun Yəhya - Adnan Oktar əsərləri)\n“Taliqana (Əfqanıstana) heyif oldu. Şübhəsiz, Allahu-təalanın orada qızıl və gümüş olmayan xəzinələri var. (Kitab-ül Burhan Fi Alameti-il Mehdiyy-il Ahir Zaman, s. 59)” hədisində Əfqanıstanın axırzamanda işğal ediləcəyinə dair işarə var. Həqiqətən də, rusların Əfqanıstanı işğal etdiyi 1979-cu il hicri 1400-cü ilə, yəni XIV əsrin əvvəlinə təsadüf edir. Əfqanıstan 2001-ci ildə başda ABŞ olmaqla, NATO ilə bağlı ölkələr tərəfindən “Terrora qarşı mübarizə, insani kömək, ölkənin yenidən inşa edilməsi və demokratiya” adı altında ikinci dəfə işğal edilmişdir. İkinci işğal 70.000-dən çox insanın ölümü, əkin ərazilərinin əksəriyyətinin minalanaraq yox edilməsi, bunun nəticəsində aclıq və epidemiyadan (başda uşaqlar olmaqla) hər gün yüzlərlə insanın ölümü ilə nəticələnmişdir. Ölkə başdan ayağa dəfələrlə bombardmana məruz qalmış və bu, bu gün də arasıkəsilmədən davam etdiyi üçün sığınma yerləri qalmamış, beləliklə, əhalinin 70%-i işsiz, ac və susuz küçələrdə yaşamağa məcbur olmuş, hər cür sağlamlıq və təhsil imkanlarından məhrum olmuşlar.\n“… İraqa hücum edilmədikcə qiyamət qopmaz. İraqdakı günahsız insanlar Şama doğru sığınmağa yer axtararlar. Şam yenidən qurular, İraq da yenidən qurular”. (Kenzul Ummal, Kitab-ul kıyame kısm-ul efal, c.5, s. 254)\nNaim bin Həmmad Fitən və Əbu Cəfər Məhəmməd bin Əlidən (ə.s) rəvayət etdilər. Buyurdu ki: “Abbasi Xorasana çatdığı zaman Şərqdə buynuz şəklində bir ulduz çıxar… O ulduzun doğulması Günəş və Ay tutulmasından sonra olacaq. Sonra fitnələr “ala qarğa” Misirdə zühur edənə qədər davam edər. (Kitab-ül Burhan fi Alamet-il Mehdiyy-il Ahir Zaman, s. 32)\nDeyləmi Əbu Əli Mərdənidən (ravi silsiləsi ilə), o da Əbu Zərdən, o da Rəsulullahdan (s.ə.v) rəvayət etdilər. Buyurdu ki: Misirdə Qüreyşdən bir adam çıxar, çökük burunludur, məğlub olar və mülkünü zail edər və Ruma qaçar. Onları tutub İskəndəriyyəyə gətirər və müsəlmanlarla döyüşər və ilk məlhamə bu olar. (Kitab-ül Burhan Fi Alamet-il Mehdiyy-il Ahir Zaman, s. 30) Hüsnü Mübarəkin burnu eynilə hədisdə təsvir edildiyi kimidir.\nBaşqa bir rəvayətdə də “Mahzum qəbiləsinə mənsub olan biri başa keçəcək, daha sonra Mövla gələcək, sonra da qarşı gələni yox edən, uzun boylu, çox qüvvətli, geniş çiyinli bir ərəb başa keçəcək…” (El Kavlul Muhtasar Fi Alamatil Mehdiyyil Muntazar, s. 30)\nBu hədisdə bildirilən xüsusiyyətlərin hər biri Hüsnü Mübarəkə uyğun gəlir. Məsələn, Hüsnü Mübarəkin uzun boylu olması prezidentliyə namizədlik tələblərinə daxil etmişdir.Özü də eynilə hədisdə ifadə edildiyi kimi uzun boyludur.\nHədislər müsəlman ölkələrdə yaşanan hadisələrdən sonra İslam aləmində bəzi dəyişikliklərin yaşanacağını müjdələyir. Bir çox İslam ölkəsində demokratik olmayan rəhbərliklər məzlum xalqı uzun illərdir təzyiq altında saxlayır. Bu rəhbərliklərin ədalətsiz siyasəti xalqı yoxsulluq içində buraxmışdır. Xalqın düşüncəsini ifadə etməsini, dinini istədiyi kimi yaşamasını, İslamı azad şəkildə izah etməsini qadağan edən, bu qadağalara riayət etməyənləri işgəncələrlə, həbslərlə, hətta ölüm təhdidi ilə təzyiq altına almağa çalışan bu düşüncə dəyişməlidir. Peyğəmbərimizin (s.ə.v) “… Heç bir tərəfin ondan məhfuz qalmayacağı bir fitnə zühur edəcək, bu fitnə bir yerdən dərhal başqa bir tərəfə yayılacaq və bu vəziyyət bir münadinin səmadan səslənərək: “Ey insanlar, əmiriniz artıq Mehdidir”, -deməsinə qədər davam edəcək. (El Kavlul Muhtasar Fi Alamatil Mehdiyyil Muntazar, s. 22)” hədisindəki müjdəsinə görə, fitnələrlə dolu, qorxu və şiddətin hakim olduğu bu qaranlıq dövrün dəyişməsi Allahın hz. Mehdini (ə.s) göndərməsi və bu dəyərli şəxsin vasitəsi ilə mümkün olacaq (doğrusunu Allah bilir).\n“… Onunla (Hz. Mehdi ilə (ə.s)) da fitnədən xilas olacaqlar”. (Kitab-ül Burhan fi Alametil Mehdiyyil Muntazar)\n“Bir fitnə görünər, bunu digər fitnələr izləyər və birincilər sonuncuların qılıncla qarşıdurmaya dönüşünü qamçılayar və bundan sonra bütün haramların halal sayılacağı bir fitnə gələr. Sonra da xilafət (müsəlmanların mənəvi liderliyi) yer üzünün ən xeyirlisi olan hz. Mehdiyə (ə.s) evində oturarkən gələcəkdir”. (Kitab-ül Burhan fi Alametil Mehdiyyil Muntazar, s.26) hədisində ifadə edildiyi kimi, müsəlman ölkələrində yaşanan hadisələrdə diktator rejimlərə qarşı xalq küçələrdə toplanmış, xalq və dövlət qüvvələrini qarşı-qarşıya gətirmiş, bir-birlərinə qarşı savaşmışlar. Halbuki dəyişmə küçə qarşıdurmaları, yağmalar, təcavüzkarlıq və şiddətlə reallaşdırıla bilməz. Şiddətə əsaslanan vasitə dəyişikliyi, insanların həsrət qaldıqları və ehtiyacları olduğu rahatlığı, rifahı və etibarı təqdim etməz. Bəzi müvəffəqiyyətlər və inkişaflar əldə edilə bilər. Amma bu, tam təmin edici həll meydana gətirməz. Əsl həll ancaq Allahın və Rəsulullahın (s.ə.v) göstərdiyi yola tabe olmaqla təmin edilə bilər. Allahın və Elçisinin (s.ə.v) göstərdiyi həll isə bütün İslam aləminin mənəvi lider ətrafında birləşməsi, Türk-İslam Birliyinin təsis edilməsidir.\nİzlənmə sayı: 1519


Əjdər Cəfərov: “7 gün ərzində yemək yemədim...” – TAYM-AUT - Azərbaycan Güləş Federasiyası\nAGF » Ana Səhifə » Mətbuatdan » Əjdər Cəfərov: “7 gün ərzində yemək yemədim...” – TAYM-AUT\nDiqqətinizə çatdıraq ki, Əjdər Cəfərov hakim kimi gənc yaşda bir çox uğurlara sahib olub. Onun uğurları dövlət tərəfindən də yüksək qiymətləndirilib. Amma bu dəfə biz Əjdər müəllimi bir az idmandan kənar tanıtmağa çalışacağıq.\nBu məqsədlə Publika.az-ın “Taym-aut” layihəsinin budəfəki qonağı Azərbaycan Güləş Federasiyasının baş katibi, əməkdar məşqçi, “Tərəqqi” medalının mükafatçısı Əjdər Cəfərovdur. Düzdür, onunla postundan və idmandan kənar söhbət bizim üçün heç də asan alınmadı.\n- Əslində müsahibəmizin məqsədi idmandan kənar söhbətdir. Ancaq illərdir peşəkar idmanın içində olmuş biri ilə idmandan kənar bir az çətin olacağını bilirik.\n- (gülür) Çalışarıq edək.\n- Başlayaq baş katibliyə gəlişinizdən...\n- Təbii ki, mənim bu posta gəlməyim asan olmayıb. Bir yerə gəlmək üçün zəhmət çəkirsənsə, deməli, onun bəhrəsini də görəcəksən. Təbii ki, ölkə başçımızın idmana olan diqqəti də məni bu sahədə işləməyə həvəsləndirib. Baş katibliyə gəlişimin doğrudan da çox maraqlı tarixçəsi var. 2007-ci ildə cənab Fazil Məmmədov federasiyaya prezident seçildiyi vaxt mən də burada işə başlamışam. Sərbəst güləş üzrə yığma komandada sadəcə adi katib vəzifəsini icra edirdim. Daha sonra federasiya tərəfindən aparıcı mütəxəssis təyin olundum. 2 il bu vəzifədə çalışdım. Həmçinin ingilis dili və komputer sahəsini yaxşı bilirdim. Bununla yanaşı, hakimliyə də həvəs saldım, “beynəlxalq dərəcəli hakim” statusunu aldım. Hakimlik karyeramı daha da inkişaf etdirməyə çalışdım. Bir müddət sonra Hakimlər Kollegiyasının sədri təyin olundum (2009-2011). Deyərdim ki, ən gənc hakim idim. Hakimlik vəzifəsi çox şərəfli peşədir. Təyin olunduğum kollegiyada da mənim yaşım qədər hakimlik etmiş hakimlərimiz var idi. Amma mənə olan ümidi doğrultmaq üçün əlimdən gələni edirdim. Təbii ki, bu uğurlarımızın səbəb və səbəbkarları var. Bizə həm dövlət, həm də federasiya rəhbərliyi tərəfindən diqqət və qayğı göstərilirdi.\n2008-2011-ci illər mənim üçün dönüş nöqtəsi oldu. 2010-cu ildə Sinqapurda keçirilən yeniyetmələrin ilk olimpiya oyunlarının hakimi oldum. 2012-ci ildə London yay oyunlarını hakim olaraq idarə etdim, həmin ildə mənim 27 yaşım vardı və dünyanın ən gənc hakimi idim.\n2008-ci ildə idman ustası adını aldım, 2012-ci ildə əməkdar məşqçi fəxri adına layiq görüldüm. 2011-ci ildə rəhbərliyin göstərişi ilə baş katib vəzifəsinə təyin olundum. Hələ də bu vəzifəni sevə-sevə, böyük həvəslə davam etdirirəm. Bu günə kimi heç vaxt hakimlikdə tərəfkeşlik etməmişəm. Ona görə də bu vəzifədəyəm. Hakim olarkən döşəkdə hər iki idmançıya bərabər baxmışam. Mənim üçün göy və qırmızı rənglərdə idmançılar olub.\nOnu da vurğulayım ki, güləşdə olmağım heç də təsadüfü deyil. İdmançı ailəsində böyümüşəm. Yəni mən birdən-birə güləşə gəlməmişəm, güləşçi ailəsində böyümüşəm. Atam Xosrov Cəfərov yeniyetmələrdən ibarət yığma komandanın baş məşqçisi vəzifəsində çalışıb. Deyərdim ki, atam ömrünün 40 ilini güləşə sərf edib. Buna görə də ölkə başçısı tərəfindən mükafatlandırılıb.\n- Bu vəzifəyə təyin olunmağınızda Xosrov müəllimin rolu olub? Yoxsa sırf öz gücünüzə çatmısız bu zirvəyə?\n- Atam 2007-ci ilin yanvar ayında rəhmətə gedib. Həmin ilin fevral ayında cənab Fazil Məmmədov Güləş Federasiyasına prezident təyin olunub. Bundan sonra gəlmişəm mən. Amma təbii ki, atamın adı həmişə üzərimdədir, təsiri də var. Atamın necə güləş fədaisi, təmiz insan olduğunu hamı bilir. Bu günə qədər atamla bağlı heç kimdən mənfi bir fikir eşitməmişəm. Mən də həmişə çalışmışam ki, atamın, eyni zamanda dövlətimizin adını daim yüksəklərdə tutum.\n- İdmançı ailəsində böyümək necə bir duyğudur?\n- Gözümü açandan güləş haqda eşitmişəm, məktəbə başlayanda da həmişə yanında məşqlərə aparırdı. 7-8 yaşdan güləşə gedirdim. Peşəkar səviyyədə olmasa da, özüm üçün məşq edirdim. Artıq 22 ildir güləşin içindəyəm. Doğrudan da, sağlam bədəndə sağlam ruh olur.\n- Bəli, iki qızım var – 3 və 6 yaşlarında.\n- Qızlarınız idmana maraq göstərir?\n- Böyük qızım gimnastika ilə məşğuldur, kiçiyin yaşı hələ azdır. Kiçik qızım martın 5-də - idman günündə anadan olub. Yəqin bu onun da idmançı olacağına bir işarədir (gülür).\n- Peşəkar güləşçi olmasına icazə verərsiz?\n- Guman ki, yox. Çünki güləş çox ağır idman növüdür. Xüsusilə də xanımlar üçün. Çox əziyyətlidir. Buna görə də razı olmaram (gülür). Amma hər şey həvəsdən asılıdır. İndi belə deyirəm, bəlkə gələcəkdə onların həvəsi oldu. Mən qızlarıma qadağa qoya bilmərəm ki, olmaz, məşğul olma. Amma bir ata kimi ürəyim istəməz ki, peşəkar güləşçi olsunlar. İstənilən halda dövlətinə, vətəninə, millətinə xeyirli insanlar olsunlar.\n- Bildiyim qədər yaxşı rəqs bacarırsız?\n- Bəli, bəli (gülür). Rəqsə də gedirdim, milli rəqslər üzrə... Oynamağı xoşlayıram.\n- Yəqin ki, millimizin güləşçiləri ilə də toylarda oynamısız. Maraqlıdır, güləşçilərimiz Əjdər müəllimlə rəqs yarışına çıxıblarmı?\n- Təbii ki, oynamışıq. Elə bizim dünya çempionu Hacı Əliyevin toyunda da oynamışıq. İdmançılarımız rəqsi çox yaxşı bacarır.\n- Bu günə qədər neçə ölkədə olmusuz? Və o ölkələrdən bəyəndiyiniz hansı olub?\n- Bu günə qədər 50-dən çox ölkədə olmuşam. Amma bu ölkələrdə 1 həftədən çox qalanda vətənim üçün darıxıram. Bu yaxınlarda öz xəritəmdə yeni ölkələrə səfər etdim. Amerika, Brazilya və Çili ölkələrinin şəhərlərində olmamışdım. Amma hara gedirsən get, Azərbaycanın yerini heç bir ölkə vermir. İşimizlə bağlı getmək məcburiyyətindəyik. Bəyəndiyim ölkələrdən Sinqapurun adını çəkə bilərəm. Yeniyetmələrin Olimpiya Oyunları üçün getmişdik. Amerikanın Mayami şəhəri də gözəldir. Ən bəyənmədiyim ölkə Hindistandır. 2009-cu ildə Bombey şəhərində oldum, hakimlik kateqoriyamı artırmaq üçün kursa getmişdim. Orada gözləmədiyim mənzərə ilə qarşılaşdım. Deyiləsi bir şey deyil, nə edək bu da onların ölkəsidir (gülür). Orada qaldığım 7 gün ərzində demək olar ki, yemək yemədim. Ancaq su çörəklə başımı qatdım. Çox dəhşətli idi.\n- Bəyəndiyiniz ölkələrin nəyi sizi cəlb etdi?\n- Mayaminin dənizi çox xoşuma gəldi. Qeyri adi bir dənizi var idi. Dəniz kənarı qumu da bir qəribə idi. Biz o mənzərəni kinolarda görürdük. Hollivud filmlərini izlədiyimiz ölkəni gəzmək maraqlı idi. Sanki filmlərin canlı şahidi olduq. Sinqapurun da müasirliyi xoşuma gəldi.\n- Xosrov müəllimi tanıyanlar tanıyır. Tanımayanlara oğlu olaraq onun haqda nə deyərdiniz?\n- Çox düzgün adam idi. Düzə düz, səhvə səhv deyərdi. Ailəmizin xeyrinə olsaydı belə, heç vaxt yalan deməzdi. Düzlüyünə görə bu gün də onun adını hörmətlə çəkirlər. Atam 59 yaşında rəhmətə getdi. Onun heç vaxt maşını olmayıb. Sadə həyat yaşamağı sevərdi. Metro və avtobusla məşqlərə gedib-gəlirdi. Beynəlxalq turnirlərə güləşçi seçərkən də güclü olanı aparırdı. Heç kimin haqqını yeməzdi.\n- Daha cavan yaşda olarkən atanız ən çox nəyin üstündə danlayıb sizi?\n- Həmişə deyirdi ki, “mənimlə idmana gedək”. Məsələn 1-3-5-ci günlər bizdə döşək məşqləri olurdu, 2-4-cü günlər futbol olurdu. Mən də futbol oynamağa getmək istəyirdim. O da deyirdi ki, döşək məşqlərində gəl. Bax onda danlayırdı (gülür). Amma mən o vaxtdan oxumağa, təhsilə daha çox önəm verdim. Məşqlə dərsi bir yerdə çatdıra bilmirdim. O, istəyirdi güləşim. Bir ara yaxşı güləşməyə də başlamışdım. Bakı çempionatında qalib oldum. İndi idmandan uzaq sayılmıram, idarəçilikdə çalışıram.\n- Xosrov müəllim daha çox hansı ifadəni işlədib ki, hələ də xatırlayırsız?\n- Həmişə deyərdi ki, “nə iş görürsən gör, düz ol”.\n- Müsahibələrinizin birində demisiz ki, “maşın sürməyi sevirəm, ən çox da gecələr”...\n- Ona görə ki, o vaxt yollar boş olur, rahat olursan. Bakının gecələri qeyri-adi gözəl olur. Həm də işimlə bağlıdır, günortalar da çox çıxa bilmirəm. Hər kəsin bir şeyə marağı var, mənim marağım da bunadır, zövq alıram. Sürəti xoşlayıram, amma sürətli sürən deyiləm. Qaydalara riayət edirəm. 18 yaşından sürücülük vəsiqəm var. Bu günə kimi sadəcə bir dəfə sürət həddini aşmışam. 60 olan yerdə 72 ilə keçmişəm. Xaricdə olanda da kirayə götürürük. Orada da qayda-qanunla maşını idarə edirik. Kim olursan ol, tutduğun vəzifədən, gördüyün işdən asılı olmayaraq, hamı qaydalara riayət etməlidir. Qanun qarşısında hamı bərabərdir.\n- Ailə ilə istirahətə üstünlük verirsiniz, yoxsa dostlarla?\n- Ailə ilə istirahət bir az problemdir. Çünki işlərlə bağlı bir az çətin olur. Amma təbii ki, ailəmlə də istirahətə gedirəm. Dostlarla da getmək xoşdur. Çox vaxt sakitlik axtarıram. Tək harasa gedib özüm üçün istirahət edirəm.\n- İllərdir idmanın içindəsiz. Din idmana mane olurmu?\n- Xeyr, nəinki idmanda, başqa sahədə də heç bir maneə ola bilməz. Özüm də dindaram, namaz qılıram. Həcc ziyarətində, Ümrə ziyarətində olmuşam. Namazın namaz vaxtı var, idmanın idman. Namazı insan özü və Allah üçün qılır. Kiməsə göstərmək lazım deyil ki, mən namaz qılıram. Bu cür hallara çox pis baxıram. Namaz borcdur. Namaz qılan idmançılarımıza bu barədə heç nə deyə bilmərik, mane ola bilmərik. Federasiyamız da, biz də namaz qılan insanlara hörmətlə yanaşırıq. Dövlətimiz nəyi dəstəkləyirsə, onun tərəfindəyik. Bəzi təriqətlər var ki, dini bölməyə çalışırlar. Elə şeylər bizdən çox uzaqdır.\nİdmançılarımıza da bunu deyirik.\n- Əjdər Cəfərovun özündə bəyənmədiyi xüsusiyyəti nədir?\n- Tərəzi bürcüyəm. Bir qərar vermək üçün çox fikirləşirəm. Məsələn, “bu yerə gedim, ya getməyim”, seçim qarşısında qalanam. Amma çətinliklə də olsa, qərar verirəm.\n- Son olaraq belə bir sual verim. Burda stolun üstündəki qabın içində qəpiklər var. Olmaya bunu uğur əlaməti olaraq saxlamısız?\n- (gülür) Yox adi bir şeydir. Sadəcə nəsə alanda qalıq qalır, qoyuram bura. Uğur simvolu deyil. Elə şeylərə inanmıram. Dini baxımdan da düz deyil. Sənin uğurun Allaha dua etməklə olur. Kinli insanlar var ki, onların başına həmişə bir iş gəlir. Ona görə də çalışırıq həmişə düz olaq, insanlara qarşı yaxşı olaq. Düzdür, kömək və yaxşılıq tam olaraq mümkün olmur. Çünki elə insanlar var, bundan sui-istifadə edir. Onlara da gərək öz yerlərini göstərəsən. Layiqli insanlara həmişə kömək edirik, həmişə onların yanındayıq.\nOxu 4167 dəfə\nBu kateqoriyada digər materiallar « Güləşimizin “buzqıran gəmi”si - Portret\tAND İÇMİŞİK »


Böyük 15 iyul yürüş mitinqi – Ankaradan CANLI YAYIN – FOTOLAR- Yenilənir – Yenicag.Az\nAna Səhifə Layihələr 15 Temmuz Milletin İradesi Böyük 15 iyul yürüş mitinqi – Ankaradan CANLI YAYIN – FOTOLAR- Yenilənir\nBöyük 15 iyul yürüş mitinqi - Ankaradan CANLI YAYIN - FOTOLAR- Yenilənir\nRəsul Qasımov – İyul 16, 2017 - 05:04\n“Türkiyə xalqı dünyaya necə bir millət olduğunu göstərdi “\nBunu bu gün Türkiyə prezidenti Rəcəb Tayyib Ərdoğan Türkiyə Böyük Millət Məclisinin mərasim meydanında 15 iyul hərbi çevriliş cəhdinin ildönümü ilə bağlı aksiyada bildirib.\n15 iyulla bağlı flaşmobdan sonra söz Türkiyə Parlamentinin sədri İsmayıl Qəhrəmana verildi.\n“Bir şizofren xainin qırx illik planlarını zibilliyə atdıq” deyə sözə başlayan İsmayıl Qəhrəman “Yurdumuz parçalanmayıbsa, Suriya, İraqa çevrilməyibsə, şəhid və qazilərə borcluyuq” söylədi.\nQuran tilavətindən sonra dua etmək üçün söz Diyanət İşləri başqanı Mehmet Görməzə verildi.\nİstanbul mitinqindən sonra Ankaraya gələn Türkiyə prezidenti R.T.Ərdoğan Böyük Millət Məclisinin önündə keçirilən mitinqə gəldi.\nYenicag.az xəbər verir ki, Türkiyə prezidentini baş nazir Binalı Yıldırım və parlamentin sədri İsmayıl Qəhrəman müşayit edirdilər. Sayğı duruşu və himn oxunmasından sonra Quran tilavəti ilə aksiya başladı.\nTürkiyə parlamentinin mərasim meydanında aksiya başlayıb.\nYenicag.az xəbər verir ki, Ankarada Kızılay meydanından Türkiyə Böyük Millət Məclisinə Milli Birlik Yürüşü başa çatıb.\nTürkiyə Böyük Millət Məclisinin mərasim meydanında 15 iyul hərbi çevriliş cəhdinin ildönümü ilə bağlı aksiya başlayıb.\nAksiyada 15 iyul hərbi çevriliş cəhdinin qarşısının alınması zamanı şəhid olan 250 nəfərin adı oxunub. Aksiyada Milliyətçi Hərəkat Partiyasının sədri Dövlət Baxçalı, baş nazir Binəli Yıldırım, parlament sədri İsmayıl Qəhrəman və Türkiyə prezidenti Rəcəb Tayiib Ərdoğan çıxış edəcəklər.\n15 iyul yürüş, Ankara, Binəli Yıldırım, Birlik, Dövlət Baxçalı, hərbi çevriliş, İsmayıl Qəhrəman, mərasim meydanı, mitinq, Rəcəb Tayiib Ərdoğan, şəhid, Türkiyə,


Qırmızı saçlıya bunları deməyin! » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 31-07-2012, 22:06\nSəs ver: Ümumiyyətlə sarışınlar üzərinə yaraşdırılan ləqəblər və edilən zarafatlar olduqca bilinər. Qırmızı saçlı qadınlarla əlaqədar isə ümumi qaydalar yoxdur.Sarışınlar haqqındakı o lətifələr, hekayələr doğru olsa da qırmızılar haqqındakı gerçəkləri öyrənsəniz işiniz daha asan olar. Qırmızı saçlı qadına söyləməməyiniz lazım olan 6 şey!6- Şərab KimisənBu yaraşdırmağı söyləyən bəlkə də 100-cü adam ola bilərsən. Sizi ayaqlarıyla əzməməsi üçün bir qadına şərab kimisən deməməlisiniz.5- "Qırmızılar Haqqında Nə Deyərlər Bilərsən?"Təbii ki də bilmir. Tərs psixologiya etmək üçün danışmağı uzatmağa ehtiyac yoxdur. Qırmızılar haqqında bir şeylər deyilməməsinə qarşı hadisə bu sözünüzlə qarışa bilər.4- "Sən Təbii Qırmızısanmı?" Bunun qarşılığında "sən də təbii axmaqlardansanmı?" ola bilər.3- Atəş ParçasıƏgər Lindsay Lohanla qarşı-qarşıya deyilsinizsə bu ləqəbi istifadə etməyin.2- Heç Sarışın Olmaq Istəmədinmi? Qırmızılıq çox daha az adamda olan bir xüsusiyyətdir. Ona görə ona bu qəribə sualı soruşmağınızı tövsiyə etmirəm.1- Saçlarınla Paltarın Uyğun gəlməmişBu söz dahada pisini edə bilməyəcəyiniz növdəndir. Həm moda zövqünə həm də saçlarına etmiş olduğunuz söz sizə çox pis qayıdacaq. NoName


Dəmiryolçuların idman spartakiadası keçirilir - FOTOLAR - Unikal.org\nDəmiryolçuların idman spartakiadası keçirilir - FOTOLAR\nSentyabrın 6-da Xaçmaz rayonunun Nabran qəsəbəsindəki “Lokomotiv” İstirahət Mərkəzinin idman kompleksində 13 oktyabr – dəmir yolu işçilərinin peşə bayramına həsr olunmuş növbəti idman spartakiadasına start verilib.\nUnikal.org xəbər verir ki, spartakiadanın açılışında Azərbaycan Dəmiryolçularının Müstəqil Həmkarlar İttifaqı Respublika Komitəsinin (MHRİK) sədri Fəzail Bağırov çıxış edib. O, bildirib ki, son illər ərzində dəmir yolunda bir sıra islahatlar həyata keçirilmişdir. Bütün bu işlərdə MHRİK “Azərbaycan Dəmir Yolları” QSC rəhbərliyi ilə əlbir fəaliyyət göstərir.\nDiqqətə çatdırılıb ki, ölkəmizdə bədən tərbiyəsi və idmanın daha da inkişaf etdirilməsi istiqamətində böyük işlər həyata keçirilir. Dövlətimizin başçısı İlham Əliyevin dediyi kimi, Azərbaycan idman ölkəsinə çevrilir. Dəmiryolçu idmançılar da respublikamızda bədən tərbiyəsi və idman hərəkatının inkişafında mühüm rol oynayırlar.\nHər il MHİRK-in müvafiq qərarına uyğun olaraq, 13 oktyabr – dəmir yolu işçilərinin peşə bayramı ərəfəsində dəmiryolçuların spartakiadası keçirilir. Budəfəki yarışların bir hissəsi isə Nabran qəsəbəsindəki “Lokomotiv” İstirahət Mərkəzində reallaşır.\nSpartakiadanı açıq elan edən komitə sədri idmançılara uğurlar arzulayıb.\nQeyd edək ki, yarışlar “Azərbaycan Dəmir Yolları” QSC-nin inzibati binasında və Xaçmaz rayonunun Nabran qəsəbəsindəki “Lokomotiv” İstirahət Mərkəzinin idman kompleksində keçirilir.\nDəmiryolçuların idman spartakiadası sentyabr ayının sonuna kimi davam edəcək. 13 oktyabr – dəmir yolu işçilərinin peşə bayramı ərəfəsində spartakiada qaliblərinə kuboklar, pul mükafatları və diplomlar təqdin ediləcək.\nCeki Çan koronovirusa yoluxub?\nTürkiyə ordusu 33 şəhid verdi - Ərdoğan təcili toplantı keçirir


Sabah bəzi bölgələrdə havanın temperaturu 23 dərəcəyədək yüksələcək - AZƏRTAC – Azərbaycan Dövlət İnformasiya Agentliyi\nSabah bəzi bölgələrdə havanın temperaturu 23 dərəcəyədək yüksələcək\nAzərbaycanda fevralın 6-na gözlənilən hava proqnozu açıqlanıb.\nEkologiya və Təbii Sərvətlər Nazirliyinin Milli Hidrometeorologiya Departamentindən AZƏRTAC-a verilən məlumata görə, Bakıda və Abşeron yarımadasında havanın dəyişkən buludlu olacağı, əsasən yağmursuz keçəcəyi, cənub-qərb küləyinin arabir güclənəcəyi gözlənilir. Havanın temperaturu Abşeron yarımadasında gecə 5-7°, gündüz 15-19° isti, Bakıda gecə 5-7°, gündüz 17-19° isti olacaq. Atmosfer təzyiqi 758 millimetr civə sütunundan 753 millimetr civə sütununa enəcək, nisbi rütubət gecə 65-75, gündüz 40-50 faiz təşkil edəcək.\nAzərbaycanın rayonlarında havanın əsasən yağmursuz keçəcəyi ehtimalı var. Gecə və səhər bəzi yerlərdə duman olacaq. Cənub-qərb küləyi əsəcək, ayrı-ayrı yerlərdə arabir güclənəcək. Havanın temperaturunun gecə 3-8°, gündüz 15-20°, bəzi yerlərdə 23°-dək isti, dağlarda gecə 2° şaxtadan 3°-dək isti, gündüz 8-13° isti olacağı ehtimal edilir.\nSinoptiklərin tibbi-meteoroloji proqnozuna görə, fevralın 6-da Abşeron yarımadasında atmosfer təzyiqinin enməsi fonunda güclü gilavar küləyinin üstünlüyü gözlənilir ki, bu da meteohəssas insanlar üçün əsasən əlverişsizdir.\nNaxçıvan Muxtar Respublikasında hava əsasən yağmursuz keçəcək. Qərb küləyi əsəcək, arabir güclənəcək. Havanın temperaturu gecə 2° şaxtadan 2°-dək isti, dağlıq ərazilərdə 5-9° şaxta, gündüz 9-14° isti olacaq.\nYuxarı Qarabağ: Xankəndi, Şuşa, Xocalı, Xocavənd, Qubadlı, Zəngilan, Laçın, Kəlbəcər, Daşkəsən, Gədəbəy rayonlarında hava əsasən yağmursuz keçəcək. Gecə və səhər ayrı-ayrı yerlərdə duman olacaq. Qərb küləyi əsəcək, bəzi yerlərdə arabir sürətlənəcək. Havanın temperaturunun gecə 2° şaxtadan 3°-dək isti, gündüz 8-13° isti olacağı proqnozlaşdırılır.\nGəncə şəhərində, Qazax, Goranboy, Tərtər, Ağdam, Füzuli, Cəbrayıl rayonlarında hava əsasən yağmursuz keçəcək. Səhər ayrı-ayrı yerlərdə duman olacaq. Qərb küləyi əsəcək, bəzi yerlərdə arabir güclənəcək. Havanın temperaturunun gecə 2-7°, gündüz 15-20° isti olacağı bildirilir.\nBalakən, Zaqatala, Qax, Şəki, Oğuz, Qəbələ, İsmayıllı, Ağsu, Şamaxı, Siyəzən, Şabran, Xızı, Quba, Xaçmaz, Qusar rayonlarında hava əsasən yağmursuz keçəcək. Gecə və səhər saatlarında duman olacaq. Qərb küləyi əsəcək, ayrı-ayrı yerlərdə güclənəcək. Havanın temperaturunun gecə 1-6°, gündüz 14-19° isti, dağlarda gecə 3-8° şaxta, gündüz 12-17° isti olacağı gözlənilir.\nMərkəzi Aran: Mingəçevir və Şirvan şəhərlərində, Yevlax, Göyçay, Ağdaş, Kürdəmir, İmişli, Ağcabədi, Beyləqan, Sabirabad, Biləsuvar, Saatlı, Hacıqabul, Salyan, Neftçala rayonlarında hava əsasən yağmursuz keçəcək. Gecə və səhər bəzi yerlərdə duman olacaq. Qərb küləyi əsəcək, ayrı-ayrı yerlərdə arabir sürətlənəcək. Havanın temperaturunun gecə 3-8°, gündüz 15-20°, bəzi yerlərdə 23°-dək isti olacağı ehtimalı var.\nMasallı, Yardımlı, Lerik, Lənkəran, Astara rayonlarında hava əsasən yağmursuz keçəcək. Səhər dağlarda duman olacaq. Qərb küləyi əsəcək, ayrı-ayrı yerlərdə arabir güclənəcək. Havanın temperaturunun gecə 5-8°, gündüz 15-20° isti, dağlarda gecə 1-2°, gündüz 12-17° isti olacağı ehtimal edilir.\nAZERTAG.AZ :Sabah bəzi bölgələrdə havanın temperaturu 23 dərəcəyədək yüksələcək\nFevralın 4-də ölkə ərazisində havanın temperaturu 17 dərəcəyə yüksələcək


Belçikanın Avropa Kolleci BDU tələbələrinə təhsil proqramlarını təqdim edib\nBakı Dövlət Universitetinin Karyera Mərkəzinin təşkilatçılığı ilə Belçikanın Avropa Kolleci və Fransanın Azərbaycandakı səfirliyinin nümayəndələri universitetin Beynəlxalq münasibətlər və iqtisadiyyat fakültəsinin tələbələri ilə görüşüblər.\nTədbirdə təqdimat nitqi ilə çıxış edən Karyera Mərkəzinin nümayəndəsi Şahin Məmmədrzalı Mərkəzin fəaliyyət istiqamətlərini açıqlayıb, tələbə və məzunların karyera həyatında oynaya biləcəyi rolundan, xaricdə təhsil və karyera yönümlü əməkdaşlıq imkanlarının önəmindən bəhs edib.\nSonra Avropa Kollecinin Təbliği işlər və kadrlar üzrə məsul nümayəndəsi Mattia Fillipin tələbələrə təmsil etdiyi kollecin tarixini, təhsil proqramlarını təqdim edib, BDU məzunları üçün əlverişli olan təhsil şərtlərindən danışıb.\nFransa səfirliyinin universitetlərlə əlaqə üzrə məsul nümayəndəsi Baptiste Mignot tələbələrin xaricdə təhsil ilə bağlı olan suallarını cavablandırıb, ölkəmizdə fəaliyyət göstərən Azərbaycan Fransız İnstitutunun işindən danışıb. Müzakirələrin sonunda tələbələrin təklifləri əsasında BDU Karyera Mərkəzi ilə prioritet əməkdaşlıq istiqamətləri müəyyən edilib.


Latviyada İmadəddin Nəsiminin 650 illiyinə həsr edilmiş tədbir keçirilib » davam.az - BÜTÖV AZƏRBAYCAN ADINA!\n03.12.2019 [13:09] - Diaspor\nLatviyada Riqa Klassik Gimnaziyasında görkəmli mütəfəkkir İmadəddin Nəsiminin 650 illiyinə həsr edilmiş tədbir keçirilib. Azərbaycanın Latviyadakı səfirliyinin dəstəyi, “Ocaq” Latviya-Azərbaycan Mədəniyyət Mərkəzinin fəalları, Riqa Klassik Gimnaziyasının tələbə və məzunlarının ortaq əməyi ilə reallaşan tədbirdə görkəmli şairin yaradıcılığından ilhamlanaraq bir-birindən maraqlı kompozisiyalar təqdim edilib. Gecənin təşkilatçısı və koordinatoru, uzun illər Riqada Azərbaycan dilini uğurla tədris edən Günay Əliyeva olub. Tədbirdə Azərbaycanın Latviyadakı səfiri Cavanşir Axundov çıxış edərək şairin həyat və yaradıcılığı haqqında geniş məlumat verib. O, Nəsiminin ilk dəfə Azərbaycan dilində “Divan” yaratdığını, dilimizi zənginləşdirdiyini, ədəbiyyatımızın gələcək inkişafına Nəsimi şeirinin təsir etdiyinə nəzər salıb, görkəmli ədibin Azərbaycan xalqının XIV yüzillikdə ərsəyə gətirdiyi ən böyük mütəfəkkir şairlərdən və ideya fədailərindən biri olduğunu qeyd edib.\nRiqa Klassik Gimnaziyasının direktoru, Latviya Təhsil və Elm Nazirliyi nəzdində Məsləhət Şurasının sədri, “Ocaq” Latviya-Azərbaycan Mədəniyyət Mərkəzinin sədri, fəlsəfə elmləri doktoru Roman Əliyev Nəsiminin fəlsəfi fikir dünyasına nəzər salıb, bir sıra Avropa mütəfəkkirləri ilə onu müqayisə edib. O, həmçinin Nəsiminin qəzəllərinin latış dilinə tərcümə olunmasının çətinliklərindən danışıb, şairin qəzəllərindən birini latış dilində oxuyub. Sonra Ü.Hacıbəyli adına Bakı Musiqi Akademiyasının professoru, Əməkdar İncəsənət xadimi Zümrüd Dadaşzadənin “Nəsimi obrazı bəstəkar yaradıcılığında” adlı məruzəsi dinlənilib. Z.Dadaşzadə Bakıda Heydər Əliyev Fondunun təşkilatçılığı ilə uğurla keçirilən Nəsimi – şeir, incəsənət və mənəviyyat Festivalı haqqında da məlumat verib. Nəsimi poeziyasının məzmunu və ahənginin müxtəlif üslublu (akademik musiqi, caz, rep) yaradıcı insanlar üçün cazibədar olduğunu söyləyən natiq UNESKO-da Nəsiminin 650 illik yubileyinin təntənəli surətdə keçirildiyinə və həmin tədbirin bədii hissəsinin özəlliklərinə xüsusi diqqət yetirib. Ümumiyyətlə, tədbirdə Nəsimi şeirləri dörd dildə - Azərbaycan, latış, rus və türk dillərində ifa edilib. Gecəni azərbaycanlı tələbələr Sevinc Məmmədova və Rasim Məmmədov Azərbaycan və rus dillərində məharətlə idarə ediblər. Gimnaziyanın şagirdləri Mark Staseviç və Alyona Yefremova latış dilində Nəsiminin həyat və yaradıcılıq yolu haqqında auditoriyaya qısa məlumat veriblər. Şairin rəngarəng qəzəllər çələngini Anastasiya Moroz, Elizabet Nəsibova, Samir Əzizov təqdim ediblər. Riqa Klassik gimnaziyasının şagird və məzunlarının təqdimatında Xalq şairi Qabilin “Nəsimi” poemasından səhnələrin sərgilənməsi xüsusi marağa səbəb olub. Sonda gimnaziyanın direktoru, latış dilində çıxışların hazırlanmasında böyük əməyi olan R.Əliyev gecənin fəallarını xatirə hədiyyələri ilə mükafatlandırıb.


SON DƏQİQƏ! Bu ərazilər boşaldıldı: Tezliklə Azərbaycana təhvil veriləcək - Veteninfo.Az\n07.07.2021 - 10:56\nSON DƏQİQƏ! Bu ərazilər boşaldıldı: Tezliklə Azərbaycana təhvil veriləcək\nQazax rayonunun Ermənistanın işğalı altında olan 7 kəndi yaxınlarda geri qaytarılacaq.\nVeteninfo.az xəbər verir ki, bu barədə politoloq Elçin Alıoğlu açıqlama verib. O iddia edib ki, Ermənistanın işğalı altında olan həmin 7 kənd tam boşaldılıb və yaxın müddətdə onlar da Azərbaycana təhvil veriləcək.\nQeyd edək ki, Ermənistan Qazax rayonunun 7 kəndini də 30 ildir işğal edib, bu kəndlər hələ də işğalda saxlanır. Qazağın kəndləri 1990-cı ilin əvvəllərindən işğal olunmağa başlanıb. Ermənistanın Azərbaycana qarşı əsassız ərazi iddiaları və təcavüzü təkcə Qarabağla məhdudlaşmayaraq digər bölgələri də əhatə edib. Dağlıq Qarabağdan 100 km-lərlə uzaqda yerləşən Qazax rayonunun kəndləri də 1990-cı illərin əvvəlindən artıq erməni işğalçılarının silahlı hücumlarına məruz qalırdı. Həmin dövrdə sovet hökumətinin qərarına əsasən Qazax rayonunda olan bütün silahlar əhalinin əlindən alındı. Ermənistanla sərhəddə yerləşən Qazax rayonunda silahların kütləvi şəkildə yığılması nəticəsində yerli əhali silahlı düşmən qarşısında əliyalın vəziyyətdə qaldı. Rayonun milis şöbəsində cəmi 7 ədəd avtomat saxlanıldı ki, bu da güclü silahlarla təchiz edilən ermənilərin hücumlarının qarşısının alınmasını mümkünsüz edirdi. Bununla SSRİ rəhbərliyi yerli azərbaycanlılara qarşı Ermənistan silahlı qüvvələrinin törədəcəyi soyqırıma ideal şərait yaratdı.\nQazax rayonu Ermənistanla 168 km-lik sərhəd zolağına malikdir. Qarabağ müharibəsinin ilk günlərindən çox əvvəl döyüşlərə hazırlıq görən Ermənistan silahlı birləşmələri Qazax rayonunun həmsərhəd kəndlərində yaşayan dinc əhalini mütəmadi atəşə tutur, evləri yandırır, mal-qaranı tələf edir və ya oğurlayırdılar. Ermənilərin ilk işğal etdiyi kənd sərhəddəki Bağanis Ayrım oldu.\nBağanis Ayrım kəndi İcevan-Noyamberyan avtomobil yolu üzərində yerləşir və xüsusi strateji əhəmiyyətə malikdir. Düşmən sözügedən yoldan gələcəkdə daha rahat hərəkət etməsi üçün bu kəndi işğal etdi. Əli silahlı ermənilər keçmiş sovet ordusunun hərbçiləri ilə birgə 1990-cı ilin mart ayının 23-dən 24-nə keçən gecə Bağanis Ayrım kəndinə soxuldular. Martın 24-ü səhər saatlarında isə kənd erməni silahlıları tərəfindən işğal olundu. İşğal zamanı kəndin əli silahsız, günahsız əhalisinə qarşı tarixdə görünməyən divan tutulub. 600 nəfər əhalisi və 100-dən çox evi olan kənd talan olunub, əhalinin kənddən çıxara bilmədiyi ev əşyaları və mal-qara ermənilər tərəfindən qarət edilib. İşğal zamanı ermənilər bir ailənin 39 günlük körpəsindən 79 yaşına qədər 5 üzvünü diri-diri yandırıblar. Bu kəndin əhalisinin çox az qismi sağ qalmışdı.\n1992-ci il martın 8-də isə Qazağın Xeyrimli, aprelin 27-də Barxudarlı və Sofulu, iyunun 8-də Yuxarı Əskipara, həmin ayın 11-də Qızıl Hacılı, 14-də isə Aşağı Əskipara kəndləri erməni işğalçıları tərəfindən işğal edilib. İşğal olunan 7 kəndin 7 mindən yuxarı əhalisi təcavüzə məruz qalaraq doğma evlərini tərk etməli olub. Kənd sakinləri rayonun müxtəlif yaşayış məntəqələrində məskunlaşıb. Onlar hələ də məcburi köçkün həyatı yaşayırlar.\n2020-ci ildə 44 günlük Vətən müharibəsində Azərbaycan Ordusu işğal altındakı rayonlarımızı azad etdi. Noyabrın 10-da Azərbaycan və Rusiya prezidentlərinin, həmçinin Ermənistan baş nazirinin imzaladığı üçtərəfli bəyanatdan sonra Ermənistanın Qazax rayonun sözügedən 7 kəndini Azərbaycana geri qaytarması məsələsinin tezliklə həll ediləcəyi gözlənilirdi. Lakin hələ ki işğalçı Ermənistan bu addımı atmayıb.


Avtomatik Döner Yapışqan Etiket Sabit Vəzifə Etiketləmə Maşın - Micvd.com\n1. Sərt alüminium qumla işlənən, dayanıqlı və geyimi asan olmayan super aşınmaya davamlı etiket yuvarlama və yapışma mexanizmi.\n2. Dəqiq diferensial şüşə ayırma mexanizmi, şüşə ayrılmasının dəqiqliyi ± 5mm-ə qədərdir və fərqli spesifikasiyalı şüşələrin dəyişdirilməsi üçün aksesuarların dəyişdirilməsinə ehtiyac yoxdur ki, bu da xərclərə qənaət edir və tənzimlənməsi asandır, digərlərindən daha yaxşıdır markalar.\n3. Sabit və davamlı maşın bazası və müxtəlif hissələr təhlükəsizlik və sabitliyi təmin etmək üçün 24 saat davam edən tam dəyişdirilə bilən standart modul dizaynı qəbul edir.\n4. Şassi paslanmayan və GMP xüsusiyyətlərinə cavab verməyən paslanmayan polad SUS304 və T6 alüminium ərintisindən hazırlanır.\n1) Çap başlığı, silindrini qarşılıqlı hərəkət üçün idarə etmək üçün solenoid klapan qəbul edir. Krank birləşdirici çubuğun hərəkəti ilə müqayisədə reaksiya sürəti və çap sürəti xeyli yaxşılaşmışdır.\n2) İstehsal tarixi, istehsal partiyası nömrəsi və son istifadə tarixi eyni vaxtda yazdırıla bilər və istifadə istiqamətinə görə çap istiqaməti özbaşına tənzimlənə bilər. Yazı aydın, gigiyenik və təmizdir.\nMasa üstü dəyirmi şüşə yerləşdirmə etiketləmə maşını\nAvtomatik dəyirmi şüşə tək tərəfli Etiket Qabı Etiket Maşın\nEtiket Üç Yan Etiket Maşın qiyməti\navtomatik etiket istiqaməti etiketləmə maşını\nKubok üçün avtomatik stiker şaquli etiketləmə maşını\nyüksək keyfiyyətli xüsusi hazırlanmış doldurma maşını\nAvtomatik etiketləmə maşını: İdxalçılar üçün tam təlimat\navtomatik kompüter etiket çap maşın roll etiket plastik bag etiket maşın\nşüşə doldurma və mühürleme maşını\nqırmızı şərab şüşələri oriyentasiya etiketləmə maşını\nAvtomatik Liner Tipi Paltaryuyan-Doldurma-Ötürücü maşın\navtomatik daxili düz şüşə şüşə alüminium qapaq ropp kaplama maşını\navtomatik əl sanitizer doldurma və qapaq tornavida maşın


Vəliəhd şahzadənin İsrailə gizli səfəri: Ərəb mediası fırtına qoparmış tapmacanı çözməyə çalışır - TƏHLİL » Hurriyyet.org - Online qəzet\nHurriyyet.org - Online qəzet » Xəbər lenti » Vəliəhd şahzadənin İsrailə gizli səfəri: Ərəb mediası fırtına qoparmış tapmacanı çözməyə çalışır - TƏHLİL\nVəliəhd şahzadənin İsrailə gizli səfəri: Ərəb mediası fırtına qoparmış tapmacanı çözməyə çalışır - TƏHLİL\nXəbər lenti / Üst Slayd / Araşdırma\nYasser Akbi və Maariv Haşavua\n“Jerusalem Post” (İsrail)\nYəhudi dövləti və Səudiyyə Ərəbistanı arasında rəsmi diplomatik əlaqələr olmasa da, Səudiyyə Ərəbistanının vəliəhd şahzadə Məhəmməd bin Salmanın İsrailə gizli səfər etməsi ötən həftədən İsrail və ərəb kütləvi informasiya vasitələrinin müzakirə mövzusu olub və müxtəlif təxminlərə yol açıb.\nİsrail tərəfindən rəsmən təsdiqlənməmiş əhəmiyyətli səfər haqqında məlumatlar “İsrail Radiosu”nun ərəb dövlətləri üzrə müxbiri Saymon Aranın səfər bardə “Twitter”dəki qeydindən sonra peyda olmağa başlayıb. Aran “tvitt”ində yazıb ki, ötən həftə Körfəz bölgəsindən olan böyük bir ərəb siyasi xadimi Tel-Əvivə səfər edib. Bununla da o, ərəb mediasının böyük marağını doğurub.\n“İsrail Radiosu”nun ərəb dilində yayımladığı xəbərdə, “böyük siyasi xadim”in "Səudiyyə şahzadəsi" olduğu, bölgədəki sülhü müzakirə etmək üçün israilli rəsmilərlə görüşdüyü bildirilib.\nİsrail baş nazirinin katibliyi və Xarici İşlər Nazirliyi xəbərə şərh etməkdən imtina edib.\nBir ərəb KİV-i xəbər verib ki, sözügedən şəxs Səudiyyə Ərəbistanının vəliəhd şahzadəsi Məhəmməd bin Salmandır.\nQətər KİV-ləri və Londonda nəşr olunan “Əl-Ərəbi əl-Cədid” qəzeti digər əlaqəli xəbər və məlumatlardan Yəmən, Suriyaya və digər yerlərdə müdaxiləsi olan Səudiyyə kral ailəsinə hücum etmək üçün daha bir fürsət kimi yararlanıblar.\n“Hizbullah” və Suriyaya bağlı olan Livan qəzeti “Əl-Əxbar” və Londonda nəşr olunan “Əl-Quds əl-Ərəbi” qəzetləri də “İsrail Radiosu”nun xəbərini dərc edib.\nSəudiyyə Ərəbistanı da məlumata təpki göstərib və tezliklə “Elaph” saytında (bu veb-səhifədə tez-tez İsrail rəsmiləri ilə müsahibələr dərc olunur) bir yüksək səviyyəli ərəb rəsmisinin, lakin Səudiyyə Ərəbistanı deyil, qətərli məmurun İsrailə səfər etdiyi bildirilib.\n““Elaph”ın yüksək mənsəbli mənbəyi xəbər verib ki, Qətərin bir rəsmisi xəlvətcə Tel-Əvivə səfər edib və İsrailin baş naziri Benyamin Netanyahu ilə təhlükəsizlik məsələləri müzakirə olunub. Mənbə bildirib ki, səfər, Küveyt əmiri Əhməd əl-Cabir əl-Sabah və ABŞ prezidenti Donald Trampın Qətər diplomatik böhranını müzakirə etmək üçün görüşündən iki gün öncə baş tutub.\nDaha sonra “Elaph”da qeyd olunur: “Qətərin elçisi Səudiyyə Ərəbistanı, Bəhreyn və BƏƏ-nin Qətər böhranını gücləndirəcək potensialı ucbatından rəsmi Dohanın, o cümlədən hərbi də olmaqla, atacağı addımları, təhlükəsizlik məsələlərini İsrail nümayəndələri ilə müzakirə edib".\n"Qətərli məmur ölkəsinin İsraillə kövrək əlaqəsini vurğulayaraq ev sahibinin gərginliyi azaldacağına və hətta səhnə arxası səyləri ilə problemi həll edəcəyinə ümidini bildirib.\nMəlumatlara görə, İsrail bu məsələyə baxacaq.\nRəsmi İsrail qaynaqları xəbəri nə təsdiq, nə də təkzib edib”.\nBundan sonra Misirdə, Bəhreyndə və BƏƏ-də nəşr olunan qəzetlər media fırtınasına qatılıb.\nGözlənildiyi kimi, səfər barədə xəbərlər ərəb ictimaiyyəti tərəfindən səmimi qarşılanmayıb.\n"Ərəb mətbuatında dərc olunan hesabatlar İsraillə əlaqələrə görə mənfi rəylərə sahibdir, – deyən Aranın özü iddia edilən səfərlə bağlı medianın qəzəbinə tuş gəlmişdi. – Ancaq yadda saxlamaq vacibdir ki, uzaq keçmişdə İsraildə ərəb nümayəndələri, o cümlədən Mavritaniya səfiri, Qətər, Tunis, Mərakeş və Omanın maliyyə nümayəndələri vardı. Eyni zamanda, İsrailin Dohada, Qətərin paytaxtında təmsilçisi…"\nAran əlavə edib: "Hətta bu gün qeyri-rəsmi mənbələrə görə, İsrail ilə bəzi ərəb ölkələri arasında gizli iqtisadi və ticari əlaqələr var. Baş nazir və digər yüksək səviyyəli dövlət rəsmiləri bəzən bu əməkdaşlıqdan bəhs edir və İsraillə diplomatik bağları olmayan ölkələrlə əlaqələrə sahib olduqlarına eyham vururlar".\nİsrail liderlərinin fikrini məşğul edən iki dəhliz: "Şiə hilalı" köhnə düşmənləri dosta çevirib - TƏHLİL\nTrampın ilk xarici səfəri başladı\nİsrail Səudiyyə Ərəbistanına ittifaq təklif edir – İRANA QARŞI\nFransa mətbuatı: "Səudiyyə Ərəbistanı “Mossad” ilə əlbirdir"\nObama Səudiyyə Ərəbistanına gedəcək Obama Səudiyyə Ərəbistanına gedəcək


PMU İdman Baxışları - Ən yaxşıları ilə rəqabət edə bilərmi?\nPMU, hazırda fəaliyyət göstərən Fransız bahis saytlarının ən böyüyüdür. PMU, Pari Mutuel Urbain üçün qısadır və şirkət dövlətə məxsus bir firma olaraq fəaliyyət göstərir. 2010 -cu ilə qədər şirkət ölkədə at yarışları üzərində bahis üzərində inhisara sahib idi. Qanunlar islah edildikdən və digər şirkətlər bazara girə bildikdən sonra, PMU idman bahisləri və poker daxil olmaqla fəaliyyətini genişləndirdi. Uzun müddətdir davam edən nüfuzu və müntəzəm bonusları və güzəştləri sayəsində Fransanın ən populyar bukmeykerlərindən biridir.\nPMU, effektiv bir totalizator sistemi olan at yarışı bahislərini idarə edir. Pul hər yarışda toplanır və hər at üçün pulun çəkisi qaçışçıların əmsalını təyin edir (qazanc və vergilər çıxıldıqdan sonra). İllərlə yarış təcrübəsi və xidməti ilə yarışın PMU -nun qabaqcıl məhsulu olması təəccüblü deyil.\nPMU son illərdə iqtisadi qənaət qarşısında möhkəmliyini nümayiş etdirdi. 2013 -cü ildə şirkət 2012 -ci illə müqayisədə 0,2% artaraq 2,48 milyard avro gəlir əldə etdi. Cironun artımı marjinal olsa da, şirkət üçün on altıncı gəlir artım ilini təmsil etdi - fəaliyyət göstərdiyi bazar nəzərə alınmaqla. 2013 -cü ildə yarış gəlirləri bir qədər aşağı düşdü, lakin bu, idman bahislərində böyük bir 20.7% artımla (38.5 milyon avroya qədər) kompensasiya edildi və poker bazarında da gəlirlərin sağlam şəkildə artması müşahidə edildi.\nPMU ana ekranına enərkən müştərilər bir sıra fərqli promosyonlar və qarşıdan gələn hadisələrlə qarşılandılar. Açılış səhifəsi bəlkə də bir az çox qarışıqdır və saytın üç fərqli sahəsi - Horse Racing, Paris Sport və Poker dərhal aydın deyil.\nBununla birlikdə, 'Paris Sport' səhifəsi təmiz və yaxşı dizayn edilmişdir. Ekranın sol üst küncündə Canlı Bahislər, Promosiyalar və ən populyar hadisələrdən bəziləri var. 'Canlı Bahis' bölməsinə gedərkən, istifadəçilər öz seçimlərini seçə biləcəkləri hadisələrin ən son siyahısı və canlı bahisləri ilə qarşılanırlar. İdman növləri sol küncdəki kiçik loqotiplərlə fərqlənir və bahislərin sağındakı xüsusiyyət seçilərək digər bazarlara baxıla bilər.\nƏsas səhifənin sol tərəfində müxtəlif idman və bazarların geniş siyahısı var. Böyük və bəzi marjinal idman növlərinin böyük əksəriyyəti əhatə olunur. Aydındır ki, futbol və tennis ən populyar bahis hadisələridir və lazımınca siyahının başında verilmişdir, lakin həndbol və Avropa buz xokeyi kimi gələcək idman növləri də əhatə olunmuşdur. Bu fənlərdə iştirak nisbətlərinin və maraqların artması ilə (xüsusilə Mərkəzi və Şimali Avropada) PMU bu bazarlarda qiymət təklif edərək ağıllı bir qərar qəbul etdi. Ümumilikdə saytda 22 fərqli idman növü var.\nMüəyyən bir idman növü seçilərkən, qarşıdakı matçlar/hadisələr səhifənin ortasında standart olaraq tarix qaydasında göstərilir. Bu, tezliklə başlayacaq bir hadisə üçün şans tapmaq istəyənlər üçün xüsusilə faydalıdır. Hər bir idman növünün alt kateqoriyalarını seçərək, istifadəçilər axtardıqları bazarı tez bir zamanda tapa bilərlər.\nÇoxlu idman növləri üçün, müştərilərə matç/yarışla bağlı statistikaya daxil olmağın əlavə faydası var. Məlumatlar BetRadar tərəfindən verilir və baş-başa çıxışlar və son nəticələr və s.\nBazar dərinliyi baxımından PMU, Avropanın ən yaxşı şirkətləri ilə rəqabət apara bilir. HJK Helsinki - Rabotnickiarasındakı UEFA Çempionlar Liqası seçmə oyunundan istifadə edərək görə bilərik:\nBukmeyker Xeyr. Bazarlar\nPMU.fr, oxşar sayda bazar təklif edən Avropa bukmekerlik nəhəngləri Bet365 və Bwin -in arxasında yerləşir. BetVictor (adətən daha çox bazarı olan) və Ladbrokes -dən xeyli irəlidədirlər.\nEyni matç üçün ümumi kitab faizinə baxanda firma o qədər də yaxşı nəticə göstərmir. Bukmeykerlər kommersiya təşkilatı olmasaydı, faizlərə çevrildikdə, hər komanda (və heç -heçə) üçün əmsalları 100%-ə bərabər olardı. Bu səbəbdən, ümumi rəqəm nə qədər böyükdürsə, bukmeykerlər bazardan nə qədər çox qazanc əldə edərlərsə, şanslar o qədər də ədalətli olmaz.\nBukmeyker Ümumi Kitab %\nPMU -nun 118.5% -lik kitabı, yalnız üç mümkün nəticənin olduğu bir bazarda rəqabət qabiliyyətli deyil. Qeyd etmək lazımdır ki, bütün firmaların rəqəmləri normaldan daha yüksək görünür və bu, çox güman ki, bu iki nisbətən qaranlıq qrupu əhatə edən natamam bilgilərdən qaynaqlanır. Monaco v PSG kimi ən yaxşı matçlardakı nisbətlər daha rəqabətli faizlərlə tərtib edilir, lakin müqayisə hələ də PMU -nun dəyər cəbhəsindəki rəqiblərindən bir qədər geri qaldığını göstərir.\nTəbii ki, bir neçə ildir atlar üzərində qumar oyunlarının yeganə təminatçısı olaraq yarış bazarlarının ön sırasındadır və saytları bunu əks etdirir. At seçərkən müştərilər, o gün üçün bütün fərdi yarış görüşlərini və ekranın yuxarısındakı zaman cədvəlini əks etdirən interaktiv bir şəbəkəyə malik bir səhifəyə yönləndirilir. Bu, istifadəçilərə yarışların necə planlaşdırıldığını və hansı yarışmanın ən tez başlayacağını görməyi asanlaşdırır.\nPMU, yerli aksiyaya əlavə olaraq bəzi Alman və İngilis yarışları təklif edir. Hər bir fərdi yarışa tıklandığında, müştərilər hər bir yarışma haqqında nisbətən böyük bir məlumatla qarşılanır. Jokeylər, məşqçilər, çəkilər, at yetişdirmə, forma və qəzet yazarları seçimləri əhatə olunan sahələrdən yalnız bir neçəsidir və bahisçi tərəfindən analiz üçün əlavə məlumatların verilməsinə kömək edir. PMU tote olaraq işlədildiyindən, yarışlar başlamayana qədər hər bir idmançının əmsalları müəyyən edilmir. Kombinasiyalara, proqnozlara və daha çoxuna əlavə olaraq, birbaşa uduş bahisləri də daxil olmaqla bir çox bahis variantları mövcuddur (hər bir bahis növünün hərtərəfli izahı saytda verilmişdir). Yarış təkrarlarının və sənaye xəbərlərinin olması at yarışlarının PMU -nun xüsusiyyəti olduğunu gücləndirir.və idmanı saytlarında təqdim etmək üçün əla bir iş görürlər.\nPMU -da təklif olunan bonus sistemi çox ədalətlidir və hər üç istiqaməti əhatə edir; yarış, idman və poker. Ümumilikdə əldə edilə bilən 170 Avro 'freebies' var;\nAt yarışı- PMU, hesab açıldıqdan sonra iki həftə ərzində vurulan bahislərin 50% -ni 50 Avroya qədər geri ödəyəcək.\nİdman- Bukmeykerin vurduğu ilk bahis (hesab açıldıqdan sonra iki həftə ərzində olmalıdır) uduzarsa, PMU 100Euro qədər geri qaytaracaq.\nPoker- Hesab yaratdıqdan sonra müştərilərə 5Euro güzəşti təklif olunur və müəyyən miqdarda xal toplandıqdan sonra daha 15Euro ilə müşayiət olunur.\nBonuslarla əlaqəli şərtlər və şərtlər çox sərt deyil və buna görə də bu bonuslardan çox asanlıqla mənfəət əldə etmək mümkündür. Qeydiyyat bonuslarına əlavə olaraq, idman yarışlarında müntəzəm güzəştlər və xüsusi təkliflər də var.\nProfessional v İstirahətçilər\nİdmanla əlaqədar olaraq, PMU, əyləncəli oyunçuya ən uyğun saytdır. İdmana gəldikdə geniş seçim seçimi var və bahis bazarlarının dərinliyi də kifayət qədərdir. Ancaq rəqabətsiz qiymətlər, matçlara və aşağı qazanc marjına malik oyunlara vurulan bahislərə güvənən daha ciddi bahisçini çəkindirəcək. At yarışı Fransada tote stil sistemindən keçirildiyindən, PMU peşəkar Fransız qumarbazların bahis etmələri üçün mükəmməl bir yerdir. İstifadəsi asan və intuitiv veb sayt, əlavə təhlil və detallarla birlikdə oyunçuları cəlb edir.\nGözlənildiyi kimi, müştərilərin PMU hesablarını maliyyələşdirməsinin bir neçə yolu var.\nBank kartından istifadə etmək istəyənlər Visa debet və ya kredit kartı və ya Mastercard vasitəsilə əmanət edə bilərlər. Populyar e-cüzdan təminatçıları Paypal və Moneyclic, təhlükəsizliyi və təmin etdikləri əməliyyatların anonimliyi səbəbindən hesabların maliyyələşdirilməsi üçün getdikcə daha çox istifadə olunan bir üsul halına gəlir.\nTicket Premium, müştərilərə bahis balansına əlavə etmək üçün onlayn istifadə etməzdən əvvəl bir mağazada çek kodu almağa imkan verir. Ticket Premium, bank hesabı olmayan və ya onlayn olaraq etibarlı bir kartı olmayan pis krediti olanlar üçün yaxşı bir seçimdir. NeoSurf, oxşar bir prinsipə əməl edir və arxa tərəfində kodu onlayn olaraq daxil edildikdə real pula çevrilə bilən ön ödənişli bir kartdır.\nHələ 24 saatlıq müştəri xidməti yardımı təklif etməsə də, PMU, rəqiblərinin əksəriyyəti ilə müqayisədə yaxşı əhatə dairəsinə malikdir və xətləri 8.30-22.00 arasında açıqdır. Alternativ olaraq istifadə edilə bilən e -poçt və poçt ünvanları da var. Veb saytlarda hər hansı bir müştərinin ola biləcəyi ümumi sorğuların böyük əksəriyyətinə kömək edə biləcək geniş bir yardım bölməsi də var.\nPMU, yaxşı bazar əhatəsi, istifadəçi dostu bir veb saytı və dərin at yarışları bölməsi olan bir hesaba sahib olmaq üçün çox faydalı bir bukmeykerdir. Güclü maliyyə və nüfuza malik olan PMU etibarlıdır və kifayət qədər layiqli bahis qoymalıdır.\nExpert Poker Coaching ilə 2021-ci ildə Bankrollunuzu artırın\n2021-09-08 Hüquqi Super Bowl 56 Bahis - Super Bowl -a necə bahis etmək olar\nNHL Canlı Bahis Strategiyası: Kanıtlanmış Qalibdən 3 Məsləhət 2021 -ci il ABŞ Açıq Qrupuna Necə Bahis Qalmaq olar - Torrey Pines üçün Mövcud Ən Yaxşı Bahislər, Promosiyalar və Oran Artımları Ilinia Casinoda neçə slot maşını var - Risk olmadan oynamaq və qazanmaq üçün onlayn kazino ABŞ -ın ən yaxşı 10 qaçış otağı Bəy gəl\nŞimali Karolinanın Uzun Gecikmiş İdman Bahis Paketi İnternetdə olacaqmı? Tetanoz İşarələri bilin SQL Server 2008 -i 2016 -a necə yüksəltmək olar Bəy gəl


Naxçıvan aeroportundakı meseleye resmi aydınlıq getirildi - Azadliq Xeber\nNaxçıvan aeroportundakı meseleye resmi aydınlıq getirildi\n18:13 xeber – “Azərbaycan Hava Yolları” (AZAL) Naxçıvana uçan təyyarələrə biletin olmaması və qiymətinin qaldırılması məsələsinə aydınlıq gətirib.\nAZAL-ın mətbuat xidmətinin rəhbəri Paşa Kəsəmənski ANS PRESS-ə açıqlamasında Naxçıvana uçan sərnişinlərin heç bir problemlə qarşılaşmadığını bildirib.\n“Naxçıvana uçmaq istəyənlər üçün kassamızda kifayət qədər bilet var, qiyməti də 50 manat. Sərnişinlər biletləri “Silk way travel”dən də artıq pul vermədən ala bilərlər. Kassadan kənarda bilet satan olsa, onlara qarşı ciddi tədbirlər görüləcək”, – deyə Paşa Kəsəmənski vurğulayıb.\nQeyd edək ki, bəzi informasiya saytlarının verdiyi məlumata görə, Naxçıvana uçmaq istəyən sərnişinlər çətinliklərlə üzləşirlər. Sərnişinlər hava limanının kassasında bilet tapa bilmirlər.\nNaxçıvana uçan təyyarə\nBəzi işbazlar isə həmin biletləri hava limanındakı sərnişinlərə 100 manata təklif edirlər. Bir qədər xahiş-minnətdən sonra bileti ən yaxşı halda 70 manata satırlar.\nİşbazlar Naxçıvana bilet tapmayanların şəxsiyyət vəsiqəsinin fotoşəklini telefonla çəkir və 15 dəqiqədən sonra bilet gətirib verirlər. Kassalarda isə bildirirlər ki, Naxçıvana bilet yoxdur, qurtarıb.\nXeyir-şər məclislərinə tələsənlər, hərbi xidmətlə bağlı məzuniyyəti başa çatıb geri qayıtmalı olan hərbçilər vaxtında mənzil başına çatmaq üçün məcbur qalıb 50 manatlıq bileti 70-100 manata almalı olurlar.\nNaxçıvana uçuş biletlərinin qiymətinin 50 manat olması 1 yanvar 2011-ci ildən tətbiq olunub. Prezident İlham Əliyevin tapşırığına əsasən, 2010-cu il dekabr ayında Bakı-Naxçıvan və Naxçıvan-Bakı reysi üzrə sərnişindaşıma tariflərinə yenidən baxılıb.\nQəbul edilmiş qərara əsasən, Bakı-Naxçıvan və Naxçıvan-Bakı istiqaməti üzrə sərnişindaşıma tarifi 95 manatdan 70 manata endirilib ki, bunun da 20 manatı dövlət büdcəsi hesabına ödənilir.\nBu qəraradək sərnişinlər bir bilet üçün 75 manat ödəyirdilərsə, qərarın qüvvəyə mindiyi tarixdən etibarən sərnişinlər bir bilet üçün 50 manat ödəyirlər.


Nazirlik insan alveri qurbanlarına yardım etdi\nƏmək və Əhalinin Sosial Müdafiəsi Nazirliyi 41 nəfər insan alveri qurbanına yardım göstərib.\nBu barədə Axar.az-a Əmək və Əhalinin Sosial Müdafiəsi Nazirliyindən (ƏƏSMN) məlumatr veriblər. Nazirlik yanında Dövlət Sosial Təminat Xidmətinin tabeliyindəki İnsan Alveri Qurbanlarına Yardım Mərkəzi cari ilin yanvar-sentyabr aylarında 41 nəfər insan alveri qurbanına, habelə insan alverinin qurbanına çevrilmək təhlükəsi olan 39 nəfərə müvafiq yardımlar göstərib. Həmin şəxslərin bir çoxu eyni vaxtda bir neçə növ yardımla təmin edilib.\nDigər insan alveri qurbanları və potensial insan alveri qurbanlarına da aidiyyatı üzrə köməkliklərin göstərilməsi təmin olunub və hazırda bu istiqamətdə işlər davam etdirilir. Mərkəz tərəfindən insan alveri ilə bağlı ictimai məlumatlılığın artırılması üçün müxtəlif formalarda maarifləndirmə işləri də aparılıb.\n2014.10.08 / 11:54\n21 Yanvar 20:31


Dördüncü 1:1 və “İnter” “bürünc”ü təmin etdi » Football-plus.az\n12 apr 12:39liqa, reportaj\nDördüncü 1:1 və “İnter” “bürünc”ü təmin etdi\nSvanadze AFFA-ya təşəkkür etdi, Ayxan Abbasov “Zirə”dən ayrılır\n99. Zirə (Bakı) – İnter (Bakı) 1:1 (1:1)\n13. Aleksandr Şemonayev – 5,0\n16. Akim Latifu – 5,0\n(8. Milan Duriç, 78) – qiymətsiz\n(21. Murad Səttarlı, 89) – qiymətsiz\n7. Amadu Sanqar – 4,5\n(6. Vüqar Mustafayev, 66) – 4,5\n9. Nurlan Novruzov\nKomadanın ən yaxşısı: Təmkin Xəlilzadə\n(88. Məmməd Quliyev, 90+2) – qiymətsiz\n8. Nizami Hacıyev (k) – 5,0\n(9. Pərdis Fərcad-Azad, 89) – qiymətsiz\n(7. Mirsahib Abbasov, 90+3) – qiymətsiz\nQollar: R.Əliyev, 12 (0:1, S.Alxasov). R.Qadze, 19 (1:1, T.Xəlilzadə).\nVərəqələr: İ.Qırtımov, 54 (qeyri-idman hərəkəti). E.Məmmədov, 66 (qeyri-idman hərəkəti). F.Bayramov, 90+1 (sistematik qayda pozuntusu) – sarı.\nHakimlər: RAMİL DİNİYEV, Akif Əmirəli, Azər Əsgərov, Rəhim Həsənov (hamısı Bakı).\n10 aprel. Zirə. İdman Kompelksinin stadionu. 2000 tamaşaçı (2000 yerlik).\nArd-arda “Qarabağ” və “Qəbələ”dən xal alan “Zirə” özündən irəlidə olan daha bir rəqiblə - “İnter”lə oyunda da sərfəli nəticə haqda düşünürdü. Kubokun yarımfinal matçlarından sonra 4-cü yerin əhəmiyyətinin artması bu pillə uğrunda mübarizəni qızışdırdı. Hazırda sıralamada 4-cü olan “qartallar” mövqeyini əldən verməmək üçün Svanadzenin komandasına məğlub olmaq fikrində deyildi. Əks halda, cəmi 3 xal geridə olan “Sumqayıt” mümkün qələbə fonunda xalları bərabərləşdirəcəkdi. “İnter” isə bu oyuna daha rahat çıxmışdı. Avrokuboklara vəsiqəni təmin edən “göy-ağlar” bu oyunda xal qazanardısa, ən azı “bürünc”ü rəsmiləşdirəcəkdi. Daha bir diqqəti çəkən məqam bu komandaların cari mövsüm bir-birinə güc gələ bilməməsi idi. Tərəflərin öncəki hər üç görüşü 1:1 hesabıyla bitdiyindən, ənənənin davam edib-etməyəcəyi maraq doğururdu. Anar Nəzirovun ötən tur vərəqə limitini doldurduğuna görə bu matçda forma geyməyəcəyi əvvəlcədən bilinirdi. “İnter”də isə zədəsini sağaldan Səlahət “çərçivə”də yerini tutmuşdu.\nİlk dəqiqələrdən "İnter" daha çox basqı edirdi. Start fitindən sonrakı 10 dəqiqədə Rauf iki dəfə qapını nişan alsa da, zərbəsi elə də təhlükəli alınmadı. 12-ci dəqiqədə isə "göy-ağlar" üstünlüyünü hesabda da əks etdirdi. Slavikin cinahdan ötürməsindən sonra Rauf topu ram edib, dəqiq zərbə ilə "atəşkəsi pozdu". "Qartallar" yalnız qoldan sonra fəallaşdı. Qadze Səlahətin qoruduğu qapıya yol tapsa da, daha öncə laysmanın ofsayda işarə edən bayrağı havaya qalxmışdı. Lakin çox keçmədən Riçard "status-kvo"nu bərpa etdi. O, bir neçə müdafiəçidən sıyrılan Təmkinin asmasından sonra başla dəqiq oynadı. Svanadzenin yetirmələrinin qoldan öncə Xəlilzadənin kobud oynamasına görə etirazları baş hakim tərəfindən qəbul olunmadı. Bundan sonra "İnter" ardıcıl iki qol imkanı yaxaladı. 23-cü dəqiqədə Nizaminin cərimə zərbəsindən ötürməsi zamanı Rauf fərqlənə bilərdi. Lakin o yaxın məsafədən "çərçivə"yə düşmədi. 3 dəqiqə sonra isə Rauf əla ötürməylə Nizamini qapıçı ilə üzbəüz qoydu. Ancaq əla fürsət yaxalayan Hacıyev Bayramovu keçə bilmədi. Ümumiyyətlə, bu dəqiqələrdə "Zirə"nin müdafiəsində boşluqlar “göz oxşayırdı”. Hücumçular isə daha çox ofsayda düşməklə diqqəti çəkirdi. 34-cü dəqiqədə meydan sahiblərinin hesabda önə keçmək imkanı vardı. Qadze üzbəüz epizodda bir qədər də irəliləyib dəqiq zərbə endirmək əvəzinə tələsik bəxtini sınamaq qərarına gəldi. Vuruşu isə effektli olmadı. 41-ci dəqiqədə isə Sezarın zərbəsindən sonra top qapının yanından keçdi. Fasilə ərəfəsində azarkeşlər daha bir təhlükəli vəziyyətin şahidi oldu. Təmkinin asması zamanı heç kimin mane olmadığı Qadze başla dəqiq oynamadı.\nİkinci hissənin əvvəlləri də dinamik keçdi. 55-ci dəqiqədə "İnter"lilər, xüsusən Rauf əllə oyuna görə penalti tələb etsə də, hakim razılaşmadı. Bundan sonra bir müddət qapılar qarşısında yaddaqalan vəziyyətin şahidi olmadıq. Oyunun tez-tez dayanmasının səbəbi isə qayda pozuntularının çoxluğu idi. 71-ci dəqiqədə Rauf təkbaşına irəliləyib rəqibin cərimə meydançasına daxil oldu. Lakin Kamal vaxtında qapısını tərk edib topu ələ keçirdi. 76-cı dəqiqədə isə Səlahət komandasını real qoldan xilas etdi. Təmkinin cinahdan ötürdüyü topu Akim saxlamadan "çərçivə"yə ünvanlasa da, Ağayev əla reaksiya ilə "İnter" azarkeşlərinin alqışını qazandı. 87-ci dəqiqədə Sezarın cərimə zərbəsi təhlükəli alınsa da, Səlahət yenə də inamlı təsir bağışladı. Beləliklə, bu rəqiblərin cari mövsümdə 4-cü dueli də eyni – 1:1 hesabı ilə yekunlaşdı. “İnter” isə ən azı “bürünc”ü təmin etdi.\n* Oyunu izləyənlər arasında "Qarabağ"ın baş məşqçisi Qurban Qurbanov və köməkçisi Elçin Rəhmanov da var idi.\n* Bir qrup əsgər tribunada idi. Əldə etdiyimiz bilgiyə görə, onlar yaxınlıqdakı hərbi hissədə qulluq edirlər və stadiona meydan sahiblərinə dəstək üçün təşrif buyurublar.\n* Oyundan öncə jurnalistlərə tədim olunan protokolda ilk “11-lik”də Yovan Krnetanın da adı var idi. Ancaq serb müdafiəçi start heyətində deyildi. Buna səbəb son anda yaşanan bəxtsizlik idi. Belə ki, Krneta isinmə hərəkətlərini yerinə yetirərkən zədələnmişdi.\n* İlk yarının sonunda Fuad Bayramovla Viktor İbokoyi arasında qarşıdurma yaşandı. Ancaq komanda yoldaşlarının müdaxiləsi aranı sakitləşdirdi.\nZaur Svanadze: “Öncə komandanı təbrik edirəm. Bizə dəstək olan hamıya, çətin vəziyyətdə köməyini əsirgəməyən AFFA-ya təşəkkürümü bildirirəm. Bu, bizim üçün böyük nailiyyətdi. Azarkeşlərimizə həmişə yanımızda olduqlarına görə minnətdaram. Oyuna yaxşı başladıq. Hesabı açsaq da, üstünlüyü qoruya bilmədik. Nəticə bizim üçün qənaətbəxşdi. Komandanın taleyi? Bu haqda konkret bir şey deyə bilmərəm. Ancaq bu komandada qalıb işimi davam etdirmək istəyirəm. Bizdə yaxşı futbolçular cəmləşmişdi. Onlar əsl peşəkar idi. Buna görə onları motivasiya etməkdə çətinlik çəkmədim. Mövsümün ilk yarısında komandaya kömək olan, uğurlarımıza töhfə verən iki oyunçuya - Ruslan Abışov və Ağabala Ramazanova da təşəkkür edirəm. Onlar qışdan sonra komandadan ayrılsa da, ilk iki dövrədə qazanılan nəticələrdə böyük pay sahibi oldular”.\nAyxan Abbasov: “Bürünc medalı təmin etdiklərinə görə “İnter”itəbrik edirəm. Bu rəqiblə oyunlarımız həmişə gərgin keçir. Bundan öncəki üç dueldə də “İnter”lə heç-heçə etmişdik. Oyuna pis başladıq. Erkən qol buraxdıq. Ancaq sonradan toparlana bildik. Yüzfaizlik qol imkanlarımız olsa da, yararlana bilmədik. Bundan sonra hər xal qızıla bərabərdi. Ümid edirəm ki, növbəti matçlarda daha yaxşı nəticələr qazanacağıq. Zədəlilər haqda onu deyə bilərəm ki, Krneta oyunöncəsi isinmə hərəkətləri zamanı ayağında ağrı hiss etdi. Buna görə risk edib oynatmadıq. Onun mövqeyində şans verdiyim Lorentso da yaxşı təsir bağışladı. Şemonayev də fərqli mövqedə oynadı. Lakin o da özünü yaxşı tərəfdən göstərdi. Sanqarın zədəsi elə də ciddi deyil. Avrokuboklara əvvəlcədən hazırlaşırdıq. UEFA-nın tələblərini mövsümün əvvəlindən yerinə yetirməyə başlamışdıq. Əslində elə ötən mövsüm də qitəmiqyaslı yarışlara hazır idik. Klubumuz UEFA-nın bütün tələblərinə cavab vermək üçün hər şey edib. Ümid edirəm ki, avrokuboklara vəsiqə qazana biləcəyik. AZAL - “Sumqayıt” oyununa baxa bilməyəcəm. Lakin köməkçilərim həmin matçı izləyəcək. Həmin oyunda hansısa komandaya azarkeşlik etməyi düzgün saymıram. Əsasən öz oyunlarımız haqda düşünürük. Özüm səfərə hazırlaşıram. PRO kateqoriyasının növbəti kursu üçün Belarusa gedəcəm. Cəmi ikigünlük gedəcəm və düşünmürəm ki, bu problem yaradar”.\n“Təyyarəçilər” “İnter Arena”dan diviziona uçdu “Zirə”dən “Sumqayıt”a ikiqat zərbə Tərlan Əhmədov yenə “İnter”ə bata bilmədi “Qarabağ” Orxan Sadıqlını keçə bilmədi “Kəpəz” üç dəqiqəyə “yıxıldı”


Səhiyyə Nazirliyi yuxarı yaş həddi ilə bağlı məsələyə aydınlıq gətirib (MİLLİ.AZ)\nSəhiyyə Nazirliyi yuxarı yaş həddi ilə bağlı məsələyə aydınlıq gətirib (MİLLİ.AZ)\nDövlət müəssisələrində çalışanlar üçün yuxarı yaş həddinin 65 müəyyənləşdirilməsi ilə bağlı “Dövlət qulluğu haqqında” qanuna edilən yeni dəyişikliklərin tətbiqi səhiyyə müəssisələrində kadr baxımından problemlər yaratmayacaq.\nBunu Trend-ə Azərbaycanın səhiyyə nazirinin müavini Elsevər Ağayev “Dövlət qulluğu haqqında” qanuna edilən yeni dəyişikliyə münasibət bildirərkən deyib.\nNazir müavini əlavə edib ki, gənc kadrların hazırlığı prosesi aparılsa da, yaşlı nəslin təcrübəsinə həmişə xüsusi əhəmiyyət verilir.\n“Kadr hazırlığı həyata keçirilir, gənclərə yer verilir, onlar inkişaf edirlər, təcrübələrini artırırlar. Amma yaşlı nəslin təcrübəsinin öz yeri var. Yəqin ki, onların təcrübəsindən də hər zaman istifadə olunacaq. İstər dövlət, istərsə də özəl müəssisələr onların təcrübəsindən faydalanacaq. Gələcəkdə təcrübəsi, işləmək həvəsi, bilik-bacarığı yüksək olan yaşlılar özəl müəssisələrdə də işləyə biləcəklər. Daha doğrusu, özəl müəssisələr özləri onları tapıb gətirəcəklər. İndi də belədir- yaşından asılı olmayaraq, səhiyyə işçiləri dövlət müəssisələrində çalışırlar, işdən sonrakı müddətdə isə onlar özəl müəssisələrdə fəaliyyətlərini davam etdirə bilirlər”,- Ağayev bildirib.\nO qeyd edib ki, bu məsələdə elmi tədqiqat müəssisələrində çalışanlara fərdi yanaşmanın olacağı gözlənilir.\n“Aydındır ki, gənclərə, aktiv olanlara yer verilm əlidir. Amma bəzi sahələr, xüsusilə elm sahəsində çalışan insanlar yaşından asılı olmayaraq, öz işləri ilə daha çox fayda verə bilirlər. Bu məsələ hələ təsdiqini tapmasa da, biz bilirik ki, ölkə prezidentinin tapşırığı ilə elmi tədqiqat müəssisələrində çalışanlar üçün yaş həddi fərqli olacaq”, - Ağayev bildirib.\nNazir müavini bildirib ki, son 5 ildə səhiyyə işçilərinin məvaciblərinin 5 dəfə artmasına baxmayaraq, hazırkı vəsait yenə də ölkənin rəhbərini qane etmir.\nElsevər Ağayev səhiyyə işçilərinin dövlət qulluğu işinə aid edilməsi nəticəsində əmək haqlarının artımı istiqamətində mühüm addımların atılacağını da söyləyib.


MATC.AZ: Samir Abasov: Onun nəyə qadir olduğunu bilirik\n“Neftçi”nin baş məşqçisi Samir Abasov UEFA Çempionlar Liqasının 1-ci təsnifat mərhələsinin püşkünü dəyərləndirib. Matc.az xəbər verir ki, klub televiziyasına açıqlama verən gənc mütəxəssis Gürcüstanın “Dinamo” (Tbilisi) klubuna qarşı keçirəcəkləri oyunlarla bağlı bunları söyləyib:\n“Rəqib haqda indi nəsə demək mənim üçün çətindir. Bu gündən başlayaraq rəqibi araşdırmalı, təhlil etməli və oyuna hazırlaşmalıyıq. Rəqibin bizi 1-2 məqamda üstələdiyini demək olar. Gürcüstan çempionatı davam edir və komanda həddindən artıq hazırdır. Bu, birinci amildir. İkinci amil isə baş məşqçidir. “Dinamo”nun çalışdırcısı Kaxaber Sxadadzedir. Biz azərbaycanlılar, Azərbaycan futbol ictimaiyyəti onu həddindən artıq yaxşı tanıyırıq. Onun nəyə qadir olduğunu bilirik. Mən “İnter”də (indiki “Keşlə”) çıxış edəndə mənim baş məşqçim olub. Özüm də onun nəyə qadir olduğunu yaxşı bilirəm.\nBəli, bu günə bəzi problemlərimiz var. Bu, oyunçularla bağlıdır. Bəziləri hələ düşərgəmizə qoşula bilməyiblər. Bunu panika üçün demirəm, azarkeşlər narahat olmasın. Tam ciddiyətlə bu oyuna hazırlaşacağıq. Püşkdən əvvəl hansı rəqiblə qarşılaşmaq istədiyimi soruşsaydız, fərq qoymazdım. Biz neçə illərdir bu turnirlərdən uzaq düşmüşük. Bu, bizim üçün bir sınaq olacaq. Ümid edirəm ki, bu sınaqdan üzü ağ çıxacağıq. “Şerif” də, “Ludoqorets” də düşsəydi, eyni ciddiyətlə hazırlaşacaqdıq. Rəqiblər arasında fərq qoymurdum. Qismət bu idisə, buna hazırlaşmalıyıq. İnşallah, bütün xalqımızın, azarkeşlərimizin dəstəyi ilə buradan üzüağ çıxacağıq”.


Deputat İqbal Məmmədovdan ZİYAFƏT ƏSGƏROVA ŞİKAYƏT » www.XALQXEBER.az\nAdilağa Hüseynov: «Millət vəkili İqbal Məmmədov üç ailənin mənzilini saxta məhkəmə qərarı ilə ələ keçirib, özgənin qapısını sındıraraq mənzillərə daxil olmuşdur…»\nAzərbaycan Respublikası Milli Məclisi Sədrinin birinci müavini, Müdafiə, təhlükəsizlik və korrupsiya ilə mübarizə komitəsinin sədri, Məhkəmə-Hüquq Şurasının üzvü cənab Ziyafət Abbas oğlu Əsgərova!\nHörmətli Ziyafət müəllim !\nƏvvəlcə dəyərli vaxtınızı alaraq Sizi narahat etdiyim üçün çox üzr istəyirəm. Üç ailənin mənzillərinin millət vəkili Məmmədov İqbal Nəriman oğlu tərəfindən, Nərimanov rayon Məhkəməsinin hakimi Əliyev Abbas Baba oğlunun qanunsuz Qətnaməsi əsasında əlindən alınmasına cəhd etməsi mənim Sizə müraciət etməyimi vacib etdi. İndi isə hadisələrin gedişatı barədə Sizə məlumat vermək istəyirəm:\nMəmmədov İqbal Nəriman oğlu 2008-ci ilin fevral ayının 8-də “STS” şirkəti ilə 192, 193, 194 saylı müqavilələr imzalayaraq müvafiq olaraq guya 3, 4 və 5 otaqlı mənzillər almışdır. İlk öncə onu qeyd edim ki, qeyd olunan müqavılələr tərtib olunarkən ciddi Qanun pozuntularına yol verilmişdir. Belə ki, müqavilədə göstərilən mənzillərin hüquqi ünvanı «Bakı şəhəri, Xətai rayonu, F.Bayramov küçəsi, 1156 məhəllə» ünvanı göstərilmişdir ki, həmin ünvanda “STS” şirkəti heç vaxt yaşayış binaları tikməmişdir. Həmin ünvanda olan binaları “Sahil-D Kompani” MMC tikmişdir ki, onun da “STS” şirkəti ilə heç bir əlaqəsi yoxdur. Müqavilə eyni gündə tərtib olunsa da, nədənsə imzalar müxtəlifdir və milli valyutamız manat olsada mənzillərin dəyəri nədənsə ABŞ dollar ilə göstə-rilmişdir ki, bu da Qanunlarımıza ziddir. Həmin ünvanda “Sahil-D Kompani” MMC tərəfindən 4 ədəd 24 mərtəbəli yaayış binası tikilmiş və mənzillər də satılmışdır.\nOnu da qeyd etmək istəyirəm ki, millət vəkili İqbal Məmmədov öz deputat mövqeyindən istifadə edərək, heç bir əsas olmadan sadə insanların haqqını hakim Əliyev Abbas Baba oğlunun köməkliyi ilə tapdalayaraq onların mənzillərinə sahiblənmək istəyir. Bir tərəfdə öz vəzifə börcunu ləyaqətlə yerinə yetirən, Azərbaycan Respublikasının Qanunlarına hörmətlə yanaşan Səlimova Səadət Rəşid qızı, digər tərəfdə öz vəzifə borcunu yerinə yetirməyən, Qanunlarımızın tələblərini qulaq ardına vuran, heç bir əsas olmadan, yalan informasiyalara istinad edərək Qətnamə çıxaran Əliyev Abbas Baba oğlu. Hər iki hakimin çıxardığı Qətnamələrin surətlərini və bu məsələ ilə bağlı bütün sənədlərin surətlərini Sizə göndərirəm və Sizdən xahiş edirəm, millət vəkili Məmmədov İqbal Nəriman oğlunun qanunsuz hərəkətlərinə son qoyulması üçün aidiyyatı qurumlara göstəriş verəsiniz, onun barəsində tədbir görülməsi üçün Milli Məclisin İntizam Komissiyasına göstəriş verəsiniz.\n“Sahil-D Kompani” MMC-nin İcraçı direktoru\nRedaksiyadan: redaksiyaya təqdim edilmiş 2 fərqli rayon məhkəməsinin qərarlarını və digər mötəbər maddi sübut olan sənədləri araşdıraraq suallar qarşısında qaldıq. Hansı ki, həmin suallara millət vəkili İqbal Məmmədovdan cavab almaq istərdik…


Deputat: ‘Çox güman ki, sərt tədbirlər həyata keçiriləcək’\n2021, 16 Oktyabr, şənbə, Bakı vaxtı 03:51\nİyul 08, 2018\nDeputat Fazil Mustafa suallarmızı cavablandırıb.\n- Fazil bəy, iyulun 2-dən 3-nə keçən gecə Mingəçevir İstilik Elektirik Stansiyasında (İES) qəza baş verdi. Bunun yaratdığı problemlər hələ də müzakirə predmetidir. Elektrik kəsildi, insanlar metro stansiyalarında qaldılar, dəmiryoli iflic vəziyyətə düşdü, işməli su problemi yarandı və.s. Bütün bunları necə qiymətləndirirsiniz və səbəbləri nədə görürsünüz?\n- Baş verənlər birinci növbədə nəzarətsizlikdən yarandı. Müəyyən mərhələdə enerji sektoruna ən çox vəsait ayrılan sahə kimi baxmaq lazımdır. Amma vəsait lazımı təyinat üzrə xərclənməyib. Həm də laqeydlik rol oynadığından bu nəticə gözlənilən idi. Məsələ ondadır ki, belə hadisələr müharibə vəziyyətində olan dövlətdən ötrü çox böyük təhlükə mənbəyi ortaya çıxara bilər. Baş verənlərdə qeyri-peşəkarlığın da rol aldığını söyləmək olar. Enerji elə bir sahədir ki, peşəkarların öndə olması lazımdır. Amma çox təəssüf ki, bu sahədə səlahiyyətli şəxslərin peşəkarlara daha az diqqət yetirdiyinin şahidi olursan. Ona görə də Azərbaycanda ciddi müətəxəssis hazırlığına ehtiyac var.\n- Oxşar hadisə əvvəlllər də olub, 2002-ci ildə. O, vaxt ölkə başçısı Heydər Əliyev nazir Müslim İmanovu vəzifəsindən kənarlaşdırıldı. İndi baş verənlərə münasibətdə belə tədbir görülmədi. Buna münasibətiniz?\n- Çox güman ki, bu istiqamətdə müəyyən addımlar atılacaq. Çünki səhvlər, sui-istifadə halları etiraf olundu, ən yüksək səviyyədə. Ölkə başçısı da bu barədə danışdı. İndiki mərhələdə dövlət başçısı üçün qəzanın nəticələrini ortadan qaldırmaq əsas məsələdir. Qəza hər zaman ola bilər, amma burda söhbət məsuiyyətsizlikdən gedir. Texniki və yaxud başqa qəza olursa, ona hazırlıq, enerji mənbələrinin alternativlərinin tapılması, vaxtında bunun nəzərdə tutulması vacibdir. Amma indiki mərhələdə ciddi araşdırmaya ehtiyac var. Araşdıranda görünəcək ki, ayrılan vəsaitin çox cüzi hissəsi sağlam, normal texniki vasitələrə ayrılıb, qəzanın səbəbi də burdan qaynaqlanır. Çox güman ki, araşdırmanın nəticələri bəlli olan kimi sərt tədbirlər həyata keçiriləcək.\n- Həm baş prokuror Zakir Qaralovun, həm də fövqəladə hallar naziri Kamaləddin Heydərovun müşavirədəki çıxışlarında çox ciddi itthamlar yer almışdı. Onların deməsinə görə “Azenerji” rəhbərliyinə əvvəlcədən vəziyyətlə bağlı xəbərdarlıqlar edilib. Buna münasibətiniz?\n- Baş Prokurorluq ciddi araşdırıb fakt ortaya qoymalıdır. O zamandan sonra hər hansı şəkildə tədbirlər görülməsə, cəmiyyət bunu birmənalı qarşılamayacaq.\n- Prezident qəzadan sonra müşavirədə “Azərenerji” Açıq Səhmdar Cəmiyyəti sədri Etibar Prverdiyevə dedi ki, “siz utanmalısınız” Ümumiyyətlə, dövlət idarəetməsində belə hal nə dərəcədə düzgündür?\n- İlk addım olaraq daha soyuqqanlı yanaşma sərgilənməlidir, bu da baş verdi. Ardınca konkret yoxlamanın nəticəsinə görə adamların məsuliyyəti müəyyən olunacaq. Təsəvvür edin ki, metroda o cür həyat riski, ölümlə savaş altında qalan insanları, xəstəxanalarda elektrik kəsilməsindən yaranan vəziyyəti düşünün...\n- Xatırlayırsınızsa, prezident 2004-cü ildə Milli Enskilopediyanın redaktoru İsmayıl Vəliyevi nəşrdə ötən əsrin 70-ci illəri barədə tənqidi cümləyə görə müşavirədən çıxartdı.Bu barədə nə deyə bilərsiniz?\n- Bunlar fərqli mövzulardır. Ona görə ki, ensiklopediya tamam fərqli məsələdir. Ensiklopediyanın özünün də bugün bərbad olduğu ortaya çıxdı. Azərbaycan Milli Ensiklopediyası xeyli plagiatla dolu olduğundan çox narahatlıq doğurur. Amma enerji qəzası ölkənin imiciylə bağlıdır. Təsəvvür edin, ölkənin turizm potensialına nə qədər böyük zərbə dəydi, qısa müddətdə işıqların olmaması onu göstərdi ki, Azərbaycanda bu sahədə sabit idarəetmə formalaşmayıb. Ona görə də enerji sahəsinin fəsadları daha böyükdür. O baxımdan elektrik enerjisində bu cür qəzaların baş verməməsi barədə düşünmək lazımdır. Söhbət kiminsə tənqidindən, cəzalanmasından yox, problemin ortadan qaldırılmasından gedir. Doğrudanmı, bundan sonra mütəxəssislərin sözü eşidiləcək, yaxud layiq olan yerə onlar təyin olunacaq? Əsas məsələ problemin həllidir.\nİyulun 2-dən 3-nə keçən gecə ölkənin böyük bir ərazisi elektriksiz qalıb.\nRəsmi məlumatda həmin vaxt Mingəçevir İstilik Elektirik Stansiyasında qəza baş verdiyi bildirilir.\nİyulun 3-ü səhər saatlarından Bakıda, bölgələrdə elektrik verilişi tədricən bərpa edilsə də,saat təxminən 18:45 radələrində paytaxt və ölkənin bir çox hissələrində yenidən elektik enerjisi kəsilib. Sərnişinlər Bakı metrosunda tuneldə qalıblar. Yalnız gecə saatlarında Bakıda və bölgələrdə elektirikin verilişi nisbətən bərpa edilib.


Məktubda "Siyasi partiyalar haqqında" mövcud qanunun ölkə Konstitusiyasından öncə qəbul edildiyini və təkmilləşdirilməyə ehtiyac olduğunu qeyd edən A.Məmmədli yeni qanun layihəsinin Azərbaycanda siyasi plüralizm və siyasi fəaliyyət imkanlarının inkişafına töhfələr verəcəyinə ümid etdiyini bildirib.\nBununla yanaşı təşkilat sədri qeyd edib ki, siyasi partiyaların dövlət büdcəsindən maliyyələşməsi, dövlət televiziyasında məhdudiyyətsiz efir vaxtı ilə təmin edilməsi və maneəsiz fəaliyyət imkanlarına malik olması yeni qanunda nəzərdə tutulmalı və qanun lahiyəsinin hazırlanmasında yerli və beynəlxalq təşkilatların rəyinin öyrənilməsi vacibdir.\nA.Məmmədli siyasi partiyaların fəaliyyəti ilə bağlı demokratik mexanizmlərin formalaşmasında Avropa Şurası Venesiya Komissiyasının təcrübəsini yüksək qiymətləndirib və Azərbaycan hökumətinin bu qurumla əməkdaşlığını vacib sayıb: “Siyasi partiyalar haqqında” qanun layihəsi Avropa Şurası Venesiya Komissiyasının rəyi nəzərə alınmaqla hazırlana və bununla da Avropa ölkələrinin mükəmməl təcrübəsindən istifadə oluna bilər. Yeni müstəqillik əldə etmiş bir sıra ölkələr, o cümlədən Ukrayna, Gürcüstan, Moldovada siyasi partiyalarla bağlı qanunlara dəyişikliklər edilərkən Avropa Şurası Venesiya Komissiyasının rəyi öyrənilib”.\nXatırladaq ki, mayın 20-də, Milli Məclisin Hüquq Siyasəti və Dövlət Quruculuğu komitəsinin sədri Əli Hüseynli Parlamentin payız sessiyasında "Siyasi partiyalar haqqında" yeni qanun layihəsinin müzakirəyə çıxarıla biləcəyini bildirib.


2021, 12 İyun, şənbə, Bakı vaxtı 15:52\nRedaktorlara görə, biznesmenlər, təhlilçilər, rəsmilər adı “xarici agentlər” reyestrinə salınmış orqanlarla əməkdaşlığa tərəddüd edirlər\nRusiyada VTimes onlayn biznes media vebsaytı bağlandığını elan edib. Ədliyyə Nazirliyi ötən ay onu “xarici agent” reyestrinə salıb və sayt işinin “məhv olduğunu” deyir.\nVebsayt redaktorlarının iyunun 3-də verdiyi bəyanata görə, informasiya portalı iyunun 12-dən fəaliyyətini dayandırır, çünki “yalnız müxalif siyasi media” orqanı kimi işləmək istəmirlər, bu, əməkdaşları üçün təhlükəli vəziyyət yaradar.\nRedaktorlar bildirirlər ki, “xarici agent” təsnifatı tərəfdaşlarını qorxudub, bizneslərini dağıdıb və xəbərləmə işlərini çətinləşdirib.\nFəallar sözügedən qanunvericiliyin VTimes kimi müstəqil medianı hədəfə alması haqda xəbərdarlıq edirdilər. Onların mövqeyincə, bu qanun “məhdudlaşdırıcı” xarakterinə, “müstəqil qrupları qaraladığına” görə onlara ciddi təsir göstərəcək.\nVTimes 2020-ci ildə Rusiyanın aparıcı biznes qəzeti “Vedomosti”dən çıxan jurnalistlərin yaratdığı informasiya və təhlil saytıdır. Qəzetin sahibi ötən il dəyişdi və jurnalistlər İvan Yeryominin təyin etdiyi baş redaktoru Kremlin xeyrinə senzura tətbiqində suçladılar. Yeryomin Prezident Vladimir Putinin yaxın müttəfiqidir.\n“Xarici agent damğası VTimes-ın biznes modelini dağıdıb, biz isə bu orqanı biznes layihəsi kimi yaratmışıq. Reklamçılar və tərəfdaşlar ‘xarici agent’lə necə əməkdaşlıq etməyi anlamırlar və biz də onları buna görə mühakimə edə bilmərik”, – bəyanatda deyilir.\nRedaktorlara görə, biznesmenlər, təhlilçilər, rəsmilər adı “xarici agentlər” reyestrinə salınmış orqanlarla əməkdaşlığa tərəddüd edirlər.\n“Xarici agent” qanunu\nRusiyanın “xarici agent” qanunvericiliyi 2012-ci ildə qəbul olunub, sonradan dəfələrlə modifikasiya edilib. Qanun xaricdən yardım alan və hökumətin nəzərincə siyasi fəaliyyətlə məşğul olan qeyri-hökumət təşkilatlarından özlərini “xarici agent” kimi təqdim etmələrini, auditə açıq olmalarını tələb edir.\nSonrakı modifikasiyalar AzadAvropa/AzadlıqRadiosu-nun Rusiya xidmətini və digər altı rusdilli xidmətini də hədəfə aldı.\n2020-ci ilin sonunda edilmiş dəyişiklik isə Rusiya hökumətinə xarici jurnalistləri də hədəfə almaq, onlara qadağalar tətbiq etmək imkanı verib.\nRoskomnadzor media tənzimləyicisi radionu “xarici agent” qanunuyla bağlı yüzlərlə pozuntuda ittiham edir.\n3.4 milyon dollar cərimə riskilə üz-üzə qalmış radio cərimələri “dövlət səviyyəsində məcburetmə və qorxutma” adlandırıb. ABŞ Dövlət Departamenti isə cərimələri “dözülməz” hesab edib.


Deputatların çoxu Pfizer-ə "hə", CoronaVac-a "yox" deyir - SORĞU - 24media.az\nDeputatların çoxu Pfizer-ə "hə", CoronaVac-a "yox" deyir - SORĞU\n24media Sentyabr 1, 2021 21:00 0\nKoronavirusun mutasiyası nəticəsində yeni Delta variantının ortaya çıxmasından sonra, Azərbaycan da daxil bir sıra ölkədə 3-cü peyvənd dozası (buster dozası) vurmaq təklif olunub.\nBəs, Azərbaycanda deputatlar 3-cü doza vaksin vurduracaq?\n24Media xəbər verir ki, Anews.az bu sualla millət vəkilləri arasında telefon sorğusu keçirib.\nİmişlinin deputatı Razi Nurullayev: 2021-ci ilin martında 2 doza CoronaVac vaksini vurdurmuşam. Sentyabrın 25-də 6 ayım tamam olacaq. Həmin müddətdən sonra 3-cü dozanı vurduracam. Seçimim isə Pfizer olacaq. Çünki vaksinlər barədə oxuduğum məlumatlardan belə aydın oldu ki, sinovakdan sonra Pfizer vaksini vurduranda effekti güclü olur. Həmçinin, xarici ölkələrə gediş-gəlişi asanlaşdırmaq üçün ən ideal seçim Pfizer vaksinidir.\nSalyanın deputatı Fəzail Ağamalı: Fevralda 1-ci, martın 4-də isə 2-ci doza CoronaVac vaksini vurdurdum. Sentyabrın əvvəllərində 3-cü doza vaksin vurduracam. Amma hansı vaksini vurduracağım barədə dəqiq qərar verməmişəm. Düşünürəm ki, həkimlərlə məsləhətləşdikdən sonra qərar vermək olar.\nGəncənin deputatı Naqif Həmzəyev: 2 doza CoronaVac vaksini vurdurmuşdum, bir müddətdən sonra antitel analizi verdim. Antitel aşağı düşmüşdü deyə 3-ci dozanı vurdurmaq qərarına gəldim. 3-cü doza olaraq isə Pfizer vaksinini seçdim. Beynəlxalq təcrübələr göstərir ki, yeni delta ştammından qorunmaq üçün Pfizer uğurlu seçimdir. Çin höküməti də öz vətəndaşlarına 3-cü doza olaraq Pfizer vaksini tövsiyyə edib. Hər kəsə məsləhət görərdim ki, 2 doza vaksin olunsalar da mütəmadi olaraq antitel analizi versinlər. Əgər ehtiyac yaranarsa, 3-cü doza vaksin vurdursunlar.\nBakının, Nəsimi rayonunun deputatı, ixtisasca həkim olan Asim Mollazadə: 2 doza CoronaVac vaksini vurdurandan sonra 3-cü doza Pfizer vaksini vurdurdum. Hər kəsə də Beynəlxalq Səhiyyə Təşkilatının tövsiyyələrini yerinə yetirməyi məsləhət görürəm.\nGədəbəyin deputatı Arzu Nağıyev: Öz istəyimlə 2 doza CoronaVac, 3-cü doza isə Pfizer vaksini vurdurdum.\nBakının, Nərimanov rayonunun deputatı Hikmət Babaoğlu: Fevralda 1-ci doza, martda isə 2-ci doza CoronaVac vurdurdum. Sentyabrda 3-cü doza vaksini vurdurmağı düşünürəm. Mütəxxəssislərin fikirlərini, dünya təcrübələrindən xəbərdar olduqdan sonra 3-cü doza olaraq Pfizer vurdurmağı nəzərdə tutmuşam.\nMingəçevir deputatı Aydın Mirzəzadə: Fevralın əvvəlində vaksin olunmuşam, peyvəndin adını xatırlamıram. 3-cü dozanı da mütləq vurduracam. Amma xüsusi bir seçimim yoxdur. Düşünürəm ki, Azərbaycana ancaq sınaqdan keçmiş, effektli vaksinlər gətirilib.\nCəbrayılın deputatı Ceyhun Məmmədov : 2 doza CoronaVac vaksini vurdurmuşam. Əgər tələb edilərsə, eləcə də məsləhət görülərsə, 3-cü doza vaksin də vurduracam. 3-cü dozanı vurduranda da seçimim Sinovak olacaq.\nBP və tərəfdaşları ABB Tech Akademiyasını dəstəkləməkdə davam edir\nBir həftədə Azərbaycanda yol qəzalarında 20 nəfər ölüb\nDövlət Gömrük Komitəsinin bir qrup əməkdaşının maaşları...\n24media.az İyun 18, 2019 0\n“Kaspi” qəzetinin baş redaktoru koronavirusdan sağalıb\n24media İyul 3, 2020 0\nRamazan bayramının ilk günündə ölkə ərazisində havanın...\n24media.az İyun 4, 2019 0\n24media.az İyun 23, 2020 0\nAzərbaycanda 29 koronavirus infeksiyasına yoluxma faktı...\n24media Mart 26, 2020 0\n24media Mart 24, 2020 0


AMİP funksioneri İxtiyar Şirini acıladı\n13 Avqust 2012 09:04\n“Qoy hara ilişdiyini, kimin haqqında danışdığını bilsin”\nArtıq bir həftədir elektron və yazılı KİV-də 1992-93-cü illərdə ölkənin Baş Prokuroru işləmiş İxtiyar Şirinlə AMİP-in bir-birini ittihamı davam edir. Bu ittihamlar elə səviyyəyə çatıb ki, ortalıqda ciddi proseslərin getdiyi fikri yaranır. Ancaq proseslərin nədən ibarət olması hələ heç kimə bəlli deyil.\nAMİP-in tanınmış simalarından olan Əli Orucov AzNews.az-ın sulalını cavablandırarkən sabiq baş prokurorun onlarla müqayisədə çox kiçik olduğunu deyib. Onun sözlərinə görə, "İxtiyar Şirin-AMİP qarşıdurması" təqdimatı həddən artiq şişirtmədir: "İxtiyar Şirin kimdir ki, o, AMİP-lə qarşıdurmaya getsin. O, sıradan bir insandır, amma İxtiyar Şirin son zamanlar ağzına gələni danışır, nə dediyini heç özü də bilmir. Əslində heç ona baş qoşmağa da dəyməz. Sadəcə olaraq böhtanın, məsuliyyətsiz çıxışların da cavabı verilməlidir".\n"İxtiyar Şirin kimdirsə, o zaman niyə onun dediklərinə reaksiya verilir"-sualına gəlincə, Ə.Orucov bildirib ki, əgər heç bir reaksiya verilməsə, o, daha qabağa gedə bilər: "Hər halda ona da yerini göstərmək lazımdır ki, yerini-yurdunu, öz kimliyini, nəçiliyini bilsin. Qoy hara ilişdiyini, kimin haqqında nə danışdığını bilsin".


Archives for Sentyabr 6th, 2018 | Ordan-Burdan.Com\nGün: Sentyabr 6, 2018\nŞOK RƏQƏM: 150 milyon şagird şiddətə məruz qalır\nDünyada 13-15 yaş qrupundakı təxminən 150 milyon şagirdin məktəb yoldaşları tərəfindən şiddətə məruz qaldığı bildirildi. Birləşmiş Millətlər Uşaqlara Yardım Fondu (UNICEF) tərəfindən yayımlanan ərizə qlobal olaraq 13-15 yaş arasındakı şagirdlərin yarısının məktəb içində və çevrəsində fiziki şiddət ya da müxtəlif zorbalıqlar gördüyünü ortaya qoydu. Dünya miqyasında 13-15 yaşlarındakı şagirdlərin yarısına tekabül edən 150 milyon gəncin yaşıdları tərəfindən zorbalığa məruz qaldığının…\nXalq artistindən ürəkparçalayan sözlər: “Həkimlər deyir ki…”\nXalq artisti, tanınmış aktrisa Firəngiz Mütəllimova hər verilişə çıxmayacağını deyib. Yenicag.az-a açıqlama verən xalq artisti bunu səhhətində yaranan problemlərlə əlaqələndirib. Həmin videonu təqdim edirik:\nƏsgər getməyən şəxslə ailə qurarsınızmı? – Paytaxtda VİDEOSORĞU\nAzərbaycanda hərbi xidmətdə olmayan gənclərə münasibət birmənalı deyil. “Əsgər getməyən şəxslə ailə həyatı qurarsınızmı?” sualı ilə müraciət edilən respondentlərin bəziləri bunun vacib olmadığını bildirib, bəziləri isə bunu kişilik məktəbi hesab etdiyini dilə gətiriblər. Ordan-burdan.com baku tv-ə istinadən şəhərimizin xanımları arasında keçirilən sorğunu təqdim edir:\nBaldızı ilə cinsi əlaqədə olmaq istədi? – Gizli kamera həqiqəti üzə çıxardı – VİDEO\nBursada baldızı 16 yaşlı B.E.-yə təcavüz davasında gizli kamera görüntülərini izləyən məhkəmə heyəti qərarını verib. Milli.Az haberler-ə istinadən xəbər verir ki, səlahiyyətlilər kadrlarda təcavüz olmadığını, təqsirləndirilən şəxsin təxliyəsi barədə qərar çıxarıblar. 35 Berk D. məhkəmə zalından azadlığa buraxılıb.\nHicabsız qızların başlatdığı kampaniya: “Səni deyirlər” dünyada trend oldu\nBu günlərdə İran Azərbaycanı və Tehranda “Səni Deyirlər” adlı bir türk mahnısı ilə evlərində, küçədə, bağda, sinifdə, maşında, hərbi garnizonda və hətta iş yerlərində rəqs edən minlərlə vətəndaşı göstərən videolar sosial şəbəkələr və medianın gündəmindədir. Bəzi istifadəçilər yazır ki, rəqs edənlər toplumu qəmə və kədərə məhkum edən qadağalara meydan oxuyurlar. ‘Səni Deyirlər’ mahnısı Qarapapaq türklərinin yaşadığı Sulduzda ifa edilən bir…\nAna özünü öldürdü, uşaq 4 gün cəsədlə qaldı – FOTO\n28 yaşlı qadın 3 yaşlı qızının gözü qarşısında intihar edib. Milli.Az xarici mətbuata istinadla xəbər verir ki, Uelsdə yaşayan Aimee Louise Evans qızının gözü qarşısında canına qəsd edib. Qadının cəsədini polislər 4 gün sonra tapıblar. Polislər uşağın sağ olduğunu görəndə sevinib, onu xəstəxanaya aparıblar. Müayinələrdən sonra məlum olub ki, uşaq 4 gün ərzində tək qaldığı müddətdə çörək qırıntıları və yağ yeyərək…\nCərimə yazmasın deyə polislə yatmaq istəyən model tutuldu – FOTO\nModelliklə məşğul olan 24 yaşlı qız 18 ay müddətinə azadlıqdan məhrum edilib. Milli.Az The Sun-a istiandla xəbər verir ki, onun həbs olunmasına səbəb polislərlə dalaşıb, onlara əxlaqsızlıq təklif etməsidir. Moskvada model Kira Mayer “Mercedes” markalı avtomobili ilə gedərkən yol hərəkət qaydalarına riayət etmədiyinə görə yol polisləri tərəfindən saxlanılıb. Polislərlə model arasında mübahisə yaranıb. Kira polislərdən birinə cərimə yazmamaq üçün onunla yatmağı…\nGəncə şəhərində itkin düşən qız tapılıb. Ordan-burdan.com xəbər verir ki, bu barədə Trend-ə Gəncə Şəhər Kəpəz rayon Polis İdarəsindən məlumat verilib. Məlumatda bildirilir ki, sentyabrın 2-də Gəncə şəhəri, Tereşkova küçəsi 51, ev 33-də yaşadığı evdən çıxaraq itkin düşən 2000-ci il təvəllüdlü Lətifə Canpolad qızı Həsənova ilə bağlı araşdırmalara başlanıb. Aparılan əməliyyat-axtarış tədbirləri nəticəsində polis əməkdaşları L.Həsənovanın yerini müəyyən edərək onu tapıb.…\nXalq artisti Nazpəri Dostəliyevanın evindən oğurluq etməkdə təqsirləndirilən Cavid Əliyev, Yunis Hüseynli, Namiq Fərəcov və Ruslan Verdiyevin cinayət işi üzrə məhkəmə prosesi davam etdirilib. Ordan-burdan.com report-a istinadən xəbər verir ki, Bakı Ağır Cinayətlər Məhkəməsində hakim Əfqan Hacıyevin sədrliyi ilə keçirilən prosesdə zərərçəkmiş şəxs qismində Anar Əliyev ifadə verib. Zərərçəkmiş qeyd edib ki, Xətai rayonunda yerləşən mənzilindən 18 min manat dəyərində…\nAmerikada yaşayan azərbaycanlı bloqer Ruslana Cavadovanın (Ruslana Gee) ilə erməni əsilli Karina Kasparyantsla dostluğu sosial şəbəkə istifadəçilərini qarşı-qarşıya qoyub. Ruslana Gee şəxsi İnstaqram səhifəsində Karina ilə birlikdə çəkdirdiyi fotonu paylaşaraq belə yazıb: Axır ki, Karina ilə real həyatda görüşdük. İkimiz də görüş qabağı çox həyəcan keçirmişik. Ama nahaq yerə. Hər şey möhtəşəm keçdi”. Bu sözlərdən bəlli olur ki, qızlar uzun zamandır…


Almaniyada koronavirusa rekord sayda sutkalıq yoluxma halı aşkarlanıb\n16:47 28 May 2022\nAlmaniyada ötən sutka ərzində COVID-19 infeksiyasına rekord sayda - 112 min 323 yoluxma halı qeydə alınıb və ölkədə koronavirusa yoluxanların sayı 8 milyon 186 min nəfəri keçib.\nAZƏRTAC xəbər verir ki, bu barədə Robert Xok adına Virusologiya İnstitutunun yanvarın 18-də dərc etdiyi məlumatda deyilir.\nHəmçinin son sutka ərzində Almaniyada koronavirusdan 239 pasiyent ölüb və həyatını itirənlərin sayı 116 min 81 nəfərə çatıb. Ölkədə son yeddi gün ərzində əhalinin 100 min nəfərinə düşən yoluxma sayı 584,4 nəfərə çataraq yeni rekord müəyyənləşdirib.\nQeyd edək ki, hazırda Almaniyada bəzi karantin tədbirləri qüvvədə olsa da, pandemiyanın ilk üç dalğası zamanı qoyulan məhdudiyyətlərdən xeyli yumşaqdır. Bu tədbirlər əsasən peyvənd olunmayan vətəndaşlara aiddir. Onların restoranlara, teatrlara və konsertlərə girişi məhdudlaşdırılıb.\nEyni zamanda, dünyanın bəzi ölkələrində də rekord sutkalıq yoluxma halları müşahidə edilir. Belə ki, son 24 saat ərzində Fransada 464 min 769 nəfər, İtaliyada 228 min 179 nəfər, Braziliyada isə 132 min 254 nəfər COVID-19 infeksiyasına yoluxub. Bu ölkələrdə qeydə alınan sutkalıq yoluxma halları pandemiyanın əvvəlindən bəri ən yüksək həddə çatıb.


Lavrov Qarabağla bağlı nəyi demək istəyib?\nAna Səhifə - QARABAĞ - Lavrov Qarabağla bağlı nəyi demək istəyib?\nRusiyanın xarici işlər naziri Sergey Lavrov APA-ya müsahibəsində “Dağlıq Qarabağ nizamlanmasının bir çox aspektləri artıq razılaşdırılıb” fikirlərini səsləndirib.\nKeçmiş dövlət müşaviri, politoloq Qabil Hüseynli Modern.az-a Sergey Lavrovun dediklərinin ikinci dərəcəli detallar olduğunu bildirib:\n“Əsa problem Dağlıq Qarabağın statusu və Azərbaycanın ərazi bütövlüyü məsələsində fikir ayrılıqlarının olmasıdır. Mən hesab edirəm ki, həmin məsələlərin razılaşdırılmasından söhbət getmir və hər hansı mövqe irəliləyişi yoxdur.\nXırda detallar minaların təmizlənməsində xəritələrin verilməsi, atəşkəs rejiminə əməl etmək, yolların bərpası zamanı erməni tərəfin əngəl yaratmayacağına dair bölgəyə sülhməramalı qüvvələrin gətiriləcəyinə dair ümumi razılaşma var. Əgər müəyyən yollar Dağlıq Qarabağın içərisindən keçirsə.\nKonkret ölkə adları çəkilmir. Amma sülhməramlıların gətirilməsində tərəflərin istəklərinin nəzərə alınması məsələsi var. Bütün bunlar isə konfliktin həllində həlledici məqam deyil”.\nPolitoloq deyib ki, son zamanlar Rusiya Ermənistanı birtərəfli dəstəkləyərək Azərbaycana təzyiq etməyə başlayıb:\n“Və hesab edir ki, Dağlıq Qarabağ artıq ermənilərindir. Amma Azərbaycan Prezidenti İlham Əliyev son çıxışında da bildirdi ki, Dağlıq Qarabağ ermənilərinin hər hansı güzəşt arzusu onların gözündə qalacaq. Ermənilərin yalnız bir yolu var: Azərbaycanın ərazi bütövlüyünü tanımalıdırlar. Ermənilər yaxşı bilir ki, Azərbaycan ərazi bütövlüyünü bərpa etmək üçün hərbi yola əl ata bilər”.